text:
Alba air taghadh beò air Radio nan Gàidheal
- 18 An t-Sultain 2014
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
An dèidh bhliadhnaichean de dheasbad agus de dh'iomairt on dà thaobh, tha Alba air taghadh.
Tha Dòmhnall Moireasdan agus Seumas Dòmhnallach, cuide ri aoidhean sònraichte, beò air an èadhar tron oidhche gus toradh na bhòta a thoirt thugaibh.


c: text/html

text:
- TIOTAL
- Loch Lagain a' coimhead dhan iar
- EXTERNAL ID
- QZP40_1103_P008
- ÀITE
- Loch Lagain
- SGÌRE
- Bàideanach
- SIORRACHD/PARRAIST
- INBHIR NIS: Lagan
- LINN
- 1830an
- CRUTHADAIR
- John Fleming
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31425
- KEYWORDS
- lochan
glinn
aibhnichean
abhainnean
damaichean
lochan-tasgaidh
Tha Loch Lagain na laighe an ear air Gleann Spiothan eadar Cinn na Giùthsaich agus an Gearasdan. Tha e a' sìneadh mu 7 mìle (12km) an iar-dheas air Ceann Loch Lagain agus 's ann aige a tha an tràigh ghainmhche as motha air loch fìor-uisge ann am Breatainn. San dealbh seo chithear Abhainn Pataig ris an aghaidh a' lùbadh gu ruig an loch.
Air taobh an ear-dheas an loch tha Taigh Àird Mheirigidh, a tha a-nis nas ainmeile mar 'Glenbogle' on phrògram telebhisein 'Monarch of the Glen'. An cois Oighreachd Àird Mheirigidh tha astar mòr de thràigh an loch agus às an sin tha cothroman air iasgach is air sealgaireachd.
Ceithir mìle an iar air Loch Lagain, aig ceann an iar Loch na Màighe, tha dama Lagain ann. Glè thric tha Loch na Màighe air a mheas mar phàirt nas fhaide de Loch Lagain. Tha an dama na laighe thairis air Abhain Spiothain a' cumail air ais uisgeachan Loch Lagain, agus chaidh a thogail le Companaidh Almain Bhreatainn ann an 1934 gus an dèanadh e cumhachd dealan-uisge don leaghadair-almain sa Ghearasdan. Tha uisge air a ghiùlan on tasgadh-uisge tro thunail gu ruige Loch Trèig agus às an sin ann an tunail eile fon talamh fad 15 mìle mus teàrn e tro phìoban sìos gualainn Beinn Nibheis.
'S ann bho 'The Lakes of Scotland' le Iain Fleming a thàinig an dealbh seo

robotstxt: allowed

filter: keep


text:
Diomb san t-Òb mu thogalach na sgoile
Thuirt a' bhuidheann-stiùiridh a tha airson pàirt de sheann sgoil an t-Òib anns na Hearadh a leasachadh gu bheil iad diombach mu "chnapan-starra" a tha a' dol san rathad orra.
Chuir Comhairle nan Eilean Siar romhpa roimhe an sgoil a leasachadh, ach chan eil feum an-diugh ach air an aon togalach.
Tha iad am beachd an togalach eile a leagail.
B' fheàrr leis a' choimhearnsachd an togalach a chumail agus a chur gu feum.
Am measg nam molaidhean a chuir iad air adhart, 's e comann eachdraidh, cafaidh, ionad spòrs, bùth chathrannais no ionad nigheadaireachd a stèidheachadh ann.
Thuirt a' bhuidheann-stiùiridh gun do chuir iad a-steach iarrtas-dealbhachaidh dhan Chomhairle air an 18mh den Òg-Mhìos.
Tàire
Tha iad ag ràdh, ge-tà, gu bheil iad a' faighinn tàire.
Thuirt a' bhuidheann gun deach draghan a thogail mu staid an togalaich, ach nach eil iad fhèin air fianais idir fhaicinn a tha ag innse gum bu chòir a leagail, is iad ag ràdh gu bheil an togalach fhathast ga chur gu feum an-dràsta mar phàirt den sgoil.
Chuir iad an aghaidh dhraghan cuideachd mun rathad chun an togalaich, is iad ag ràdh gun robh an rathad seo ga chleachdadh 'son iomadh bliadhna.
Gheall iad soidhnichean ùra a chur suas, is iad ag ràdh gu bheil aithisg-einnsinnìridh aca a tha ag ràdh gu bheil an rathad sàbhailte.
Thuirt a' bhuidheann cuideachd gun deach ceist a thogail mu ghoireas poblach a bhith ga stèidheachadh ri taobh na sgoile.
Thuirt iad gu bheil goireasan poblach ann an sgoiltean anns na h-Eileanan an Iar mar thà.
"Bristeadh-dùil"
"Tha e na bhristeadh-dùil dhuinn gu bheil cnapan-starra air a dhol san rathad air oidhirp gus ath-nuadhachadh a thoirt air Ceann a Deas na Hearadh - àite far nach deach cus airgid a chosg anns na bliadhnaichean mu dheireadh - cnapan-starra a thàinig bho phàirtean den ùghdarras ionadail againn fhèin", thuirt cathraiche na buidhe-stiùiridh, Aonghas MacLeòid.
"Tha sinn air gach ceist a bh' ann a fhreagairt, is tha sinn a-nise ag iarraidh air Comhairle nan Eilean Siar cead a thoirt dhan iarrtas-dealbhachaidh againn gun dàil", thuirt e.
Thuirt Mgr MacLeòid gun cuireadh sin spionnadh às ùr san àite.
Thug e taing cuideachd dha coimhairlichean a tha air taic a chur ri planaichean na buidhne-stiùiridh
Thuirt fear-labhairt bhon Chomhairle gum beachdaich comhairlichean air a' chùis an ath-sheachdain, nuair a thèid aithisg mu dheidhinn mun coinneimh.
Thuirt e gun tig iad gu co-dhùnadh às dèidh sin.


text:
-
- Follow Trèanaichean, tramaichean is tràilidhean on WordPress.com
Dealbhan Flickr
Tag Archives: Wales and Borders
Dydd Gŵyl Dewi Hapus agus ceist do na Cuimrich #gàidhlig #gaelic
Tha mi gu bhith a’ dol air turas gu Caerdydd gus tadhal air Seanadh Nàiseanta na Cuimrigh le m’obair aig deireadh a’ mhìos. Bidh feasgar saor agam ann an Caerdydd fhad’s a bhios mi ann agus tha mi airson a … Cum ort a leughadh
Air a phostadh ann an A' Chuimrigh, rathaidean-iarainn, Uncategorized Air a thagadh Arriva Trains Wales, Caerdydd, Cardiff, Cymraeg, Cymru, Wales, Wales and Borders 1 bheachd
Cadalaiche na Cuimrigh? #Gàidhlig
Seo an dàrna post agam airson Là na Gàidhlig 2016! Anns a’ phost mu dheireadh agam, bha mi a-mach air moladh a nochd bho chionn goirid gum bu chòir trèana-caidil no cadalaiche (sleeper) a bhith ann eadar Dùn Èideann agus … Cum ort a leughadh
Air a phostadh ann an A' Chuimrigh, rathaidean-iarainn, Uncategorized Air a thagadh A' Chuimrigh, Caledonian Sleeper, Cymru, sleeper, Traws Link Cymru, Wales, Wales and Borders Sgrìobh beachd
Cumhachdan ùra dhan Chuimrigh #gàidhlig
Tha tòrr air a bhith anns na naidheachdan bho chionn goirid mu chumhachdan ùra do Phàrlamaid na h-Alba. An robh fhios agad, ge-tà, gu bheil Seanadh na Cuimrigh gu bhith a’ faighinn cumhachd cudromach ùr a dh’aithghearr cuideachd? Dh’aithris mi … Cum ort a leughadh
Air a phostadh ann an rathaidean-iarainn, Uncategorized Air a thagadh A' Chuimrigh, devolution, Seanadh Nàisesanta na Cuimrigh, Wales and Borders Sgrìobh beachd


text:
Aonta mu Mhachaire Shànais
Dh'aontaich Comhairle Earra-Ghàidheal is Bhòid ri plana ro-innleachd leasachaidh airson seann ionad Feachd an Adhair ann am Machaire Shànais a leasachadh.
'S ann le Companaidh Coimhearsnachd Ionad-adhair Mhachaire Shànais a tha an làrach an-dràsta, an dèidh dhaibh a ceannach o chionn trì bliadhna.
Chuir Cathraiche na buidhne, Jim Martin, fàilte air an naidheachd, agus thuirt e gum faodadh iad a-niste tòiseachadh air oidhirpean luchd-in-ionmhais a thàladh chun na làraich.
Tha Machaire Shànais air geàrr-liosta Riaghaltas Bhreatainn airson port-fànais coimearsalta a th' aca san amharc - a' chiad fhear san dùthaich.


text:
Oidhirp air urrasan oighreachdan
Tha Fearann Coimhearsnachd na h-Alba air an taic a chur ri beachd na buidhne Land Action Scotland, gum bu chòir leigeil le muinntir Eilein Bhòid agus na Comraich ballrachd a ghabhail anns na h-urrasan a tha a' ruith oighreachdan nan sgìrean.
An-dràsta, tha na h-oighreachdan air an ruith le daoine nach eil a' fuireach anns na coimhearsnachdan.
Tha a' bhuidheann Land Action Scotland ag ràdh nach eil cùisean idir deamocrataigeach leis gu bheil na h-oighreachdan fo sgèith bhuidhnean carthannais.
Tha 28,000 acair fearainn aig Urras Beinn Stiùbhairt air Eilean Bhòid, agus an t-urras air a ruith le còignear de theaghlach Marcuis Bhòid.
Chan eil duine aca a' fuireach san eilean.
Tha 61,000 acair-fearainn aig Urras na Comraich, 's e air a ruith le seachdnar, le Ridseard Wills, à Andover ann an Hampshire, aig an stiùir.
Chan eil duine aca a' fuireach air a' Chomraich.
Chuireadh còrr is 90 iarrtas bho bhuill den phoball a-steach gu oifisean clàraichte nan companaidhean ann an Dùn Èideann Diciadain 26mh an t-Sultain, airson còirichean ballrachd fhaighinn.
Thathas ag amas, ma shoirbhicheas leis an iomairt, gun obraich na buill ùra seo còmhla ri buill den choimhearsnachd airson na h-oighreachdan a thoirt fo shealbh muinntir an àite.
Tha na h-iarrtasan air tighinn bho dhaoine a tha a' fuireach air feadh na h-Alba, a thuilleadh air na sgìrean air a bheileas ag amas.
"'S e leasachadh fìor inntinneach a tha seo," thuirt Dàibhidh Camshron, bho Fhearann Coimhearsnachd na h-Alba.
"'S e fear de bhun-phrionnsabalan Fearann Coimhearsnachd na h-Alba gur ann bho na coimhearsnachdan iad fhèin dh'fheumas sealbh-fearainn coimhearsnachd tighinn.
"Mar sin dheth, ma tha coimhearsnachdan Bhòid agus na Comraich airson na h-iomairt seo, mar dhòigh air smachd fhaighinn air an fhearann iad fhèin, cuiridh sinne taic riutha," thuirt e.


text:
Teine ann am Port Rìgh
- 9 Am Faoilleach 2014
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Dh'innis Seirbheis an Smàlaidh gun do rinn iad cobhair air sianar às dèidh teine ann am Port Rìgh tron oidhche.
Chaidh fios a chur thuca mun teine air Ionad a' Chruachain sa bhaile beagan às dèidh 02:00m Diardaoin.
Bha luchd-smàlaidh bho Phort Rìgh fhèin, Stafainn, agus Ùige an làthair.
Dh'fhàg iad an làrach mu 05:30m.
Chaidh còignear a thoirt dhan ospadal às dèidh dhaibh ceò a ghabhail air an anail.


text:
Adhartas nan Leòdhasach
Thuirt Camanachd Leòdhais gu bheil iad glè thòilichte leis an adhartas a rinn iad san dàrna seusan aca ann an Lìog Tuath 3.
Fhuair na Leòdhasaich ballrachd san lìog son a' chiad uair ann an 2011, is Comann na Camanachd ag ràdh gun toireadh iad sùil eile air an t-suidheachadh aig deireadh an t-seusain.
Chrìochaich na Leòdhasaich aig bonn na lìge le 3 puingean ach chluich iad na geamaichean air fad aca, is sheall iad gun robh iad airidh air làn-bhallrachd, rud a fhuair iad aig deireadh an t-seusain.
Chaidh adhartas a bharrachd a dhèanamh am bliadhna.
Tha e cinnteach mar thà nach crìochnaich na Leòdhasaich aig a' bhonn agus 8 puingean aca.
A rèir is mar a thèid an geama mu dheireadh aig Srath Ghlais, dh'fhaodadh gun crìochnaich na Leòdhasaich cho àrd ris an 8mh àite.
Toilichte
"Tha sinn toilichte leis an t-seusan seo," thuirt Pòl Duke bho Chamanachd Leòdhais.
"Tha sinn air barrachd a dhèanamh a thaobh thadhal agus phuingean agus chan eil sinn aig a' bhonn," thuirt e.
Fhuair an cluba spionnadh cuideachd le adhartas nan cluicheadaran òga aca, a fhuair barrachd chothrom air cluich am bliadhna.
Sa chiad sheusan bha na Leòdhasaich a' cur feum mhòr air cluicheadaran le eòlas sam bith air farpais, agus tric bha an fheadhainn òga air a' bheingidh.
"An-uiridh bha sinn a' feuchainn ri geamanan a thoirt dhaibh, ach am bliadhna tha feadhainn dhiubh air a bhith a' tòiseachadh dhuinn agus feadhainn fiù 's a' cluich nan 90 mionaidean," thuirt Pòl Duke.
"Tha iad a' dèanamh uabhasach fhèin math agus tha sinn airson barrachd òigridh a thoirt a-steach dhan gheama agus dhan sgioba againn," thuirt e.
Bidh sin garbh fhèin cudromach, tha fios, son suidheachadh na h-iomain a neartachadh ann an Leòdhas is na Hearadh anns na bliadhnaichean ri tighinn.
Atharrachadh
Bidh aon atharrachadh car bunaiteach an ath-bhliadhna is Pòl fhèin air dreuchd a' mhanaidsear fhàgail, ged a bhios e fhathast a' cluich dhan sgioba.
"An obair a bhios am manaidsear a' dèanamh, 's e obair gu math cruaidh a th' ann agus tha tòrr dheth sin a' tachairt aig an taigh, agus sin an t-àm a tha mise airson fhaighinn air ais agus a chur a-steach dhan teaghlach agam.
"S e an t-àm ceart a th' ann dhomhsa agus dhan sgioba," thuirt e.
Chan eil teagamh nach do rinn Duke obair mhòr gus na Leòdhasaich a stèidheachadh mar sgioba lìge, is na bunaitean a-nise ann an àite son às bith cò thig na àite.
Bidh dùbhlain eile mu choinneamh nan Lèodhasach a-rithist an ath-bhliadhna ach bidh iad miseachail gum b'urrainn dhaibh an tuilleadh adhartais a dhèanamh.
Moiteil
Faodaidh iad a bhith moiteil cuideachd mun dòigh san do làimhsich iad iad fhèin thar an t-seusain, is iad gu follaiseach air tòrr chàirdean a dhèanamh.
Chunnacas sin as dèidh a' gheama mu dheireadh den bhliadhna - geama a chaill Leòdhas 12-0 an aghaidh na Manachainn - agus geama a bhuannaich an lìog dhaibhsan.
A dh'aindeoin a' phronnaidh a fhuair iad, chruinnich na Leòdhasaich gus am basan a bhualadh agus urram a shealtainn dhan sgioba a thog an tiotail.
'S beag an t-iongnadh gun do rinn làrach-lìn na Manachainn moladh sònraichte air Camanachd Leòdhais agus na prionnsabalan spòrs a th' aig cridhe na sgioba.


text:
Tag Archives: eileanan
Cuimhneachain Ìle
Seo na rudan a thug mi dhachaigh leam à Ìle. Snàth brèagha ann an dathan na mara, air a dhèanamh le Sùsaidh air a’ chuibhle-shnìomha aice. Snàth alpaca bho bheathaichean ann am Port na h-Abhainn. Cuid chàirtean le dealbhan sìoda … Cum ort a leughadh
Sùil air ais air Ìle, pàirt 2
Feumaidh nach robh mi anns na h-eileanan gu tric aig an àm seo dhen bhliadhna, oir chan eil cuimhne agam gu bheil mir air uiread de uain ùra fhaicinn. No is dòcha gu bheil mi a’ toirt barrachd … Cum ort a leughadh
Sùil air ais air Ìle, pàirt 1
(shuas: aig an rathad faisg air Port Ìlein; taigh-staile Laphroaig; shìos: taigh-solais faisg air Port Ìlein; gàrradh aig Islay House) Mar a thuirt mi roimhe, an rud a chur iongnadh orm nuair a ràinig sinn Ìle, ’s … Cum ort a leughadh
Laithean saora
Seo an latha mu dheireadh againn ann an Ìle mar-tha. Chaidh an t-seachdain seachad gu math luath, ach bha laithean làn toileachais againn, agus bha an aimsir ceart gu leòr cuideachd. ‘S e eilean gu math inntinneach a th’ ann … Cum ort a leughadh
Mìos Buidhe Bealltainn
Tha mìos eile seachad, agus cha do sgrìobh mi mòran an seo sa Ghiblean. Agus a-nis, thèid mi air saor-laithean airson seachdain, còmhla ris an duine agam mu dheireadh thall a-rithist agus tha e doirbh ri mìneachadh dè cho toilichte … Cum ort a leughadh


text:
- TIOTAL
- Arcail agus Beinn Stac bho Loch Uinnseort
- EXTERNAL ID
- PC_JMSTRACHAN_092
- ÀITE
- Loch Uinnseort
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28946
- KEYWORDS
- arcail
beinn stac
loch uinnseort
robin cook
Is e beinn ann an Alba a th' ann an Arcail, suidhichte anns a' cheàrnaidh às iomallaiche san iar-thuath de Ghàidhealtachd na h-Alba. Coltach ri na beanntan mòra eile a tha ga cuartachadh, tha a' bheinn air a dèanamh de chlach-eiteig air stèidh de gneiss Leòdhasach. Bhon tha a' chlach-eiteag nas righinne agus cha do bhleith an gneiss a tha mun cuairt oirre.
Tha Beinn Stac ann an sgìre Chataibh. Tha i 721 meatair (2365 troigh) a dh'àirde. Tha i an ear-dheas air Drochaid Lusaird agus an iar-thuath air Loch Mòr agus baile Luirg, air rathad an A838, agus dìreach an iar air Loch Stac tarsainn an A838.
Air 6 Lùnastal 2005 bhàsaich Robin Cook, Rùnaire nan Dùthchannan Cèin san Rìoghachd Aonaichte, an dèidh toirt thairis le grèim cridhe fhad 's a bha e a' sreap Beinn Stac


text:
- TIOTAL
- Nead speachan
- EXTERNAL ID
- AB_HFM_SCHOOL_045
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- CRUTHADAIR
- Clare Maclean
- NEACH-FIOSRACHAIDH
- Am Baile
- AITHNEACHADH MAOINE
- 359
- KEYWORDS
- speachan
biastagan
neadan
nàdar
leasnan
sgoiltean
Tha neadan speachan air an dèanamh le speachan a' cagnadh fiodh còmhla ri seile gus stuth pàipeir a dhèanamh. Tha na neadan air an dèanamh suas le iomadach cealla a tha air an còmhdach le pàipear. Aig toiseach gach seusan bidh na neadan gu math beag ach fàsaidh iad nas motha mar a thèid an samhradh air adhart leis mar a mheudaicheas na tha de speachan ann. Anns a' chiad dol-a-mach, 's ann airson briodadh a tha na neadan air an cleachdadh. Faodaidh mìltean de speachan fa-leth a bhith ann an nead ach cha bhi an nead ach air a cleachdadh aon turas agus bidh iad ga fàgail as t-fhoghar. Bha an nead seo mar phàirt de bhòrd nàdair ann an Sgoil a' Chnuic Bhàin.
B' e sgoil air a dèanamh le fiodh agus iarann liorcach a chaidh a thogail an toiseach ann am paraiste Cnoc Mhoire faisg air Inbhir Nis a bh' ann an Sgoil a' Chnuic Bhàin. Bha clasrum, seòmar-chleòcan, stòr tidseir agus taigh-beag ann an sgoiltean dhen t-seòrsa seo. Chaidh Sgoil a' Chnuic Bhàin ath-thogail aig Taigh-tasgaidh na Gaidhealtachd ann an Bail' Ùr an t-Slèibh ann an 1999 agus tha i air a bhith air a sgeadachadh gus a bhith coltach ri sgoil ann an 1937


text:
- TIOTAL
- Buidheann de dh'fhir òga nan suidhe air staidhre
- EXTERNAL ID
- PC_WGORDON_002_099
- NEACH-FIOSRACHAIDH
- W Gordon
- AITHNEACHADH MAOINE
- 30422
- KEYWORDS
- An Dàrna Cogadh
Prìosanaich Cogaidh
POWs
Anns an dealbh seo, chithear buidheann de dh'fhir òga agus iad nan suidhe air steapaichean. Chan eil fhios againn cuine no càite a chaidh an dealbh seo a thogail. Tha Iain Gòrdan a' suidhe air an taobh chlì. Bha an Gòrdanach na neach-comharra anns an Dàrna Cogadh agus chaidh a ghlacadh le saighdearan Iapanach fhad 's a bha e a ann am Malaya. Chur e seachad trì bliadhna mar phrìosanach cogaidh mus deach a shaoradh ann an 1945. Nas fhaide air adhart, bha bùth ciùil aige, 'the Record Rendezvous' ann an Sràid a' Chaisteil ann an Inbhir Nis


text:
Thadhail Cuideigin air Eddie: eBOOK and READING available on iTunes
A short story by Ian Rankin, from the collection of ‘BEGGARS BANQUET ’ first published in 1992, translated into Scottish Gaelic by Tormod MacGill-Eain and Ruairidh Mac an t-Saoir and audio reading by Gillebride Mac IlleMhaoil, 2016
Published by Grace Note Publications in the collection of Taghadh de Sgeulachdan Inspeactair Rebus. LAGE/ISBN 978-1-907676-52-9
Thadhail Cuideigin air Eddie
‘Tròcair,’ chagair e. ‘Tròcair.’
Ach bha mi trang. Cha toigh leam daoine a bhith gam bhacadh nuair a bhios mi trang. Mar sin, stob mi an sgian ann a-rithist. Cha tug mi dha ach dà shàthadh, air àrainn a stamaig tha mi an dùil. Cha b’ e lotan domhainn a bh’ annta, ach dìreach na dh’fhòghnadh los gun glacadh e tuairmse air dè bha a’ dol air adhart. Thuit a cheann gu slaodach air ais chun an làir is thàinig fuaimean beaga biorach bho a bhilean. Cha b’ e bàs aithghearr gun chràdh a dhùraigeadh an fheadhainn a bha a’ pàigheadh mo thuarastail. Sin a bha sa chùmhnant. ’S e bha dhìth orra ach murt a bheireadh aicheamhail dhaibh fhèin agus a bhiodh na rabhadh do chàch. Ò, seadh. Nach bu mhì gille-mo-ghnothaich dha-rìribh!
Tha ‘Thadhail Cuideigin air Eddie’ anns an taghadh seo de sgeulachdan eucoir Ian Rankin às na cruinnichidhean aige A GOOD HANGING (1992) agus BEGGARS BANQUET (2002): Clàradh, Mallachd Dean, A’ faicinn Rudan, Auld Lang Syne agus Club nam Fear-uasal – agus Freagairt Ceàrr, Balla-ciùil, Uinneag a’ Chothruim, Bitheamaid Geanach agus Thadthail Cuideigin air Eddie. Ann an naoi de na sgeulachdan tha rannsachadh le Inspeactair John Rebus. An aon sgeulachd anns nach eil Rebus ’s e ‘Thadhail Cuideigin air Eddie’. A rear Ian Rankin, tha an sgeulachd sin mu mhodh-obrach nam poileas: “Tha murtair innte, chaidh cuideigin a mhurt agus tha car san deireadh.”


text:
- TIOTAL
- Am Ploc agus Loch Carrann
- EXTERNAL ID
- HCD00177
- ÀITE
- Am Ploc; Loch Carrann
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11906
- KEYWORDS
- loch
baile beag
rathad-iarainn
Am Ploc
Loch Carrann
Tha an dealbh seo a' sealltainn baile beag a' Phluic le Loch Carrann anns a' chùl air a togail bho Chreag nan Garadh a tha air leth math airson sealladh fhaighinn. 'S e an sgoil a th' anns an togalach mhòr ann am meadhan an deilbh. 'S e Bad a' Chreamha an cnoc a th' air fàire a tha ag èirigh gu 395m air cùlaibh Sròn a Tuath agus 's e Sgeir Buidhe a th' anns an eilean bheag chraobhach anns an loch. Chithear an rathad-iarainn, a chaidh a leudachadh thar deich bliadhna bho Port an t-Sròim gu Caol Loch Aillse, ann an aghaidh an deilbh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Caisteal Eilean Donnain
- EXTERNAL ID
- HCD00466
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12174
- KEYWORDS
- caistealan
Clann 'ic Rath
Eilean Donnan
rathaidean
Seumasaich
zoomable
deilbh leudachail
A-seo thathas a' coimhead ris a' chaisteal ùr air Eilean Donnan agus sìos Loch Dubhthaich gu far a bheil e a' coinneachadh Loch Aillse agus Loch Long. Tha e coltach gun deach an dealbh a thogail bhon t-seann rathad, 's dòcha bhon ionad-seallaidh air Bruaich Chàrr, a bha na b'àirde na rathad an là an-diugh a tha a' leantainn a' chladaich. Dh'fhaodadh gun robh daoine a' fuireach air eilean beag Dhonnain bhon 3mh linn, ach chaidh an caisteal a thogail anns an 13mh linn. B'e seo daingneach Chlann 'ic Rath fad mu 400 bliadhna. Sgrios feachdan nèibhidh an riaghaltais e ann an 1719 agus airm nan Seumasach agus nan Spàinnteach air a bhith ga chleachdadh. Thog Lt Col. Macrath-Gilstrap an caisteal às ùr às na tobhtaichean, deiseil ann an 1932. 'S e seo fear de na caistealan an Alba as trice a chithear ann an dealbhan
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Riaghaltas air ath-chuinge mu aiseag Mhalaig a dhùnadh
Dhùin Comataidh a' Bhun-structair agus an Airgid Chalpa aig Pàrlamaid na h-Alba ath-chuinge bho Stòras Uibhist a bha ag iarraidh seirbheis aiseig eadar Loch Baghasdal is Malaig an àite dhan Òban.
An àite an ath-chuinge a thoirt càil nas fhaide, mhol iad dhan luchd-iomairt ann an Uibhist na gearainnean agus na h-iarrtasan aca a chur an cèill tron ath-sgrùdadh a tha Riaghaltas na h-Alba a' dèanamh mar thà air seirbheisean aiseig na dùthcha, ma tha iad airson sin a dhèanamh.
Tha an iomairt gus seirbheis aiseig fhaighinn gu Malaig connspaideach, agus rabhaidhean ann gun dèanadh e cron air croitearachd ann an Uibhist.
Thàinig an rabhadh bho fhear a tha ag obair don chompanaidh United Auctions, a tha gu math cudromach a thaobh a bhith a' giùlain stuic às na h-Eileanan.
Drochaidean Ìosal
Thuirt Dòmhnall Moireasdan nach gabhadh làraidhean stuic toirt taobh Mhalaig.
Dh'iarr e air croitearan Uibhist beachdachadh gu cruaidh mus cur iad cùl ri seirbheis chunbhalaich don Òban.
Tha iomairt air a bhith a' dol o chionn fhada seirbheis aiseig fhaighinn eadar Uibhist a Deas agus Malaig, seach chun an Òbain.
Beachdaichidh Comataidh a' Bhun-structair 's an Airgid Chalpa aig Pàrlamaid na h-Alba air iarrtas bhon uachdaran coimhearsnachd Stòras Uibhist airson aiseag a chur air slighe Mhalaig, madainn Diciadain.
"Tha na flòtaichean againne a' toirt air falbh an stuic an-dràsta gu ruige an Òbain," thuirt Mgr Moireasdan.
"Na flòtaichean a tha sinn ag uisneachadh airson a' phrìs a chumail cothromach dha na daoine a tha gan ceannach.
"Chan urrainn dhaibh sin falbh gu ruige Malaig, oir tha trì drochaidean rèile eadar Malaig agus an Gearasdan a tha fada ro ìosal airson na flòtaichean sin a dhol fomhpa.
"Cha b'urrainn dhuinn an uair sin a bhith a' giùlain an stuic a-mach à Loch Baghasdail gu ruige tìr-mòr aig a' phrìs a th' ann an-dràsta.
"Airson a bhith gu math fìrinneach mun cuairt air a h-uile sian a th' ann, 's e mo bheachd-sa, ma 's e 's nach bi bàta a' ruith eadar Loch Baghasdail 's an t-Òban, aig àm nan sèilichean againn anns a' chiad dol a-mach, chan eil sian de reusan a bhith a' ruith sèilichean ann an Loch Baghasdail. Tha e cho cugallach sin," thuirt e.
Chan eil an fheadhainn a tha ag iarraidh aiseig a Mhalaig ag aontachadh ris an argamaid sin ge-tà.
"Chan eil ann ach còig trupan sa bhliadhna a tha sinn a' bruidhinn air airson an stoc sin fhaighinn air falbh," thuirt Cathraiche Margaidh Sprèidh Loch Bhaghasdail, Raghnall MacFhionnghain.
"Nuair a bhios na sèilichean againn, tha iad ann Diardaoin 's Dihaoine. 'S mar as trice tha iad a' falbh Dihaoine.
"An oidhche a tha sin chan eil bàt-aiseig againn, 's feumaidh am bàt-aiseig a tha a' dol a Bharraigh tighinn a dh'Uibhist son na beathaichean a thoirt air falbh.
"Chan eil mise a' faicinn gum biodh dragh sam bith an sin airson beathaichean fhaighinn air falbh.
"Tha tòrr de dhaoine eile ann an Uibhist cuideachd, agus 's e sin an t-seirbheis a tha iad ag iarraidh.
"Chan eil seirbheis againn an-dràsta.
"An rud as cunnartaiche, dh'fhaodadh nach bi seirbheis idir idir againn.
"Sin an t-eagal a th' oirnn, 's tha sinn a' feuchainn ri dhèanamh cinnteach gum bi seirbheis againn a-mach à Loch Baghasdail," thuirt e.
Cumar coinneamh phoblach ann an Uibhist air a' chùis oidhche Haoine.


text:
Deasbaireachd a' chleachdaiche:Am broc
Am broc; a charaid, Fàilte gu Uicipeid! Tha mi 'n dòchas gun còrd e riut an leabhar-eòlais seo a thogail còmhla rinn. 'S dòcha gum bi am fiosrachadh ann an Cobhair agus Poileasaidhean feumail dhut. Neo faodaidh tu cuideachd ceist fhàgail air Doras na Coimhearsnachd far am faic an luchd-cleachdaidh eile teachdaireachdan. Gura math a thèid leat! --Sionnach (an deasbaireachd) 23:34, 11 dhen Mhàrt 2017 (UTC)
Seo an clàr dhut: Teamplaid:Dùthaich. --Sionnach (an deasbaireachd) 08:34, 12 dhen Mhàrt 2017 (UTC)
PS: Ma sgrìobhas tu teachdaireachdan air duilleagan deasbaireachd, aig deireadh do theachdaireachd briog air a’ phutan seo a chì thu aig bàrr na h-uinneig dheasachaidh. Faodaidh tu cuideachd ceithir tilde (~~~~) a chleachdadh agus tachraidh an aon rud.
Puing bheag: Anns an teamplaid chan fhaod thu am facal "file" a chleachdadh (faic an seo). Agus is dòcha gum bi "deasaich an tùs" nas fhasa airson a bhith ag obair le teamplaidean. Cum ort! --Sionnach (an deasbaireachd) 11:04, 12 dhen Mhàrt 2017 (UTC)
- Aʼ bhroic a charaid, Fàilte ort dhan Uicipeid! Agus tha mi aʼ faicinn gu bheil thu air dà dheagh dhuilleag sùsbainteach a chruthachadh mu-thràth. Math thu!
- Tha thu air an duilleag Volapük a chur ann an roinn-seòrsa ùir, “Cànain chruthaichte”. Ach tha mi aʼ faicinn gu bheil Esperanto agus Lingua Franca Nova ann a-cheanna agus iad ann an roinn-seòrsa Cànain fuadain. Bu chòir dhuinn na roinnean-seòrsa sin a chur còmhla. Ach dé an t-ainm as fhearr: “Cànain chruthaichte” no “Cànain fuadain” no “Cànain innealta”? “Constructed languages” a chanas iad sa Bheurla. --Caoimhin (an deasbaireachd) 19:59, 15 dhen Mhàrt 2017 (UTC)
Haidh, 's urrainn dhut ceistean a chur thugam mu dheidhinn Uicipeid cuideachd. 'S dòcha tha Sionnach aig wikibreak beag a bu mhath an airidh. Catrìona (an deasbaireachd) 22:41, 15 dhen Mhàrt 2017 (UTC)
- Hallo a-rithist Am broc! 'S math an obair a tha thu air a bhith dèanamh. Thoir an aire gu bheil e cudromach gum bi iomraidhean a bharrachd anns na h-aistean a dhearbhas an fhiosrachaidh annta. Chan eil mi mion-eòlach air tùsan air na h-eileanan sin ach chì mi gu bheil en.wiki a' cleachdadh fios an CIA. Tha fios air na làraichean oifigeil cuideachd leithid an seo. Dhèanadh sin na h-aistean buileach nas fheàrr agus nas earbsaich.
- Rud beag eile, ma thogas cuideigin ceist dhut air an duilleag seo, faodaidh tu a' cheist a fhreagairt an seo cuideachd. Mar sin, bidh e nas fhasa dhan dithis agaibh an còmhradh a leantainn. ;) --Susan.nls (an deasbaireachd) 16:37, 20 dhen Mhàrt 2017 (UTC)
- Hallo a-rithist Am broc! 'S math an obair a tha thu air a bhith dèanamh. Thoir an aire gu bheil e cudromach gum bi iomraidhean a bharrachd anns na h-aistean a dhearbhas an fhiosrachaidh annta. Chan eil mi mion-eòlach air tùsan air na h-eileanan sin ach chì mi gu bheil en.wiki a' cleachdadh fios an CIA. Tha fios air na làraichean oifigeil cuideachd leithid an seo. Dhèanadh sin na h-aistean buileach nas fheàrr agus nas earbsaich.
Taing mhòr Susan. Deagh chomhairle. Cuiridh mi barrachd iomraidhean ann. --Am broc (an deasbaireachd) 18:30, 20 dhen Mhàrt 2017 (UTC)
Ma sgrìobhas tu ruideigin mar [[Deasbaireachd a' chleachdaiche:Catrìona|a Chatrìona]], chuirear sanas dhan chleachdaiche mar urrainn dha/i freagairt fhàgail an-seothach. Catrìona (an deasbaireachd) 13:11, 21 dhen Mhàrt 2017 (UTC)


text:
Camarathan gu dol air an 28mh
Thèid camarathan ùra a bhios a' tomhais astair mheadhanaich dhràibhearan air an A9 a chur gu dol air an 28mh den Damhair.
Dhearbh Com-pàirteachas Sàbhailteachd an A9, anns a bheil Poilis Alba agus Còmhdhail Alba nam buill, an ceann-là.
Chaidh camarathan a chur an sàs aig 27 làraichean eadar Inbhir Nis agus Peairt, air cosgais £2.5m.
'S e an A9 fear de na rathaidean as cunnartaiche ann an Alba, le àireimh mhòir de thubaistean gach bliadhna.
Tha buidheann iomairt - A9 Average Speedcameras Are Not The Answer - air a bhith a' cur an aghaidh nan camarathan. Dh'iarr iadsan gun dèanadh rudeigin a dhèanamh mu dhaoine a bhith a' gabhail seachad air carbadan eile gu cunnartach, agus iad ag ràdh gur e sin a tha a' fàgail an rathaid cho cunnartach.
Tòisichidh pròiseact pìleat cuideachd air an 28mh den Damhair a leigeas le làraidhean troma air an A9 a bhith a' siubhail aig 50 mìle san uair air an dearbh earrainn den rathad.
Chaidh camarathan astair mheadhanaich cuideachd a chur an sàs eadar Dùn Bhlathainn agus Peairt.


text:
Sgoil ùr Loch Abar a' soirbheachadh
Thuirt Ceannard Bun-sgoil Ghàidhlig Loch Abar gu bheil i mar-thà air togail mòr a thoirt dhan chànan san sgìre.
Dh'fhosgail an sgoil ann an Caol a' Ghearasdain anns an Lùnastal.
Roimhe sin, bha foghlam tro mheadhan na Gàidhlig ri fhaighinn ann an aonad ann am Bun-sgoil Chaitligeach a' Ghearasdain.
'S e Iain Iòsaph MacNèill ceannard na sgoile.
Thuirt e gu bheil diofar mòr eadar sgoil Ghàidhlig agus aonad ann an sgoil Bheurla.
"Fad na h-ùine"
"Tha na sgoilearan againn a' bruidhinn fad na h-ùine ann an Gàidhlig a-nise", thuirt Mgr MacNèill.
"A thaobh bogadh, tha diofar mòr ann agus tha na sgoilearan fhèin a' faireachdainn gu bheil iad mar phàirt de choimhearsnachd, is na diofar rudan a tha iad a' faighinn, cuirmean is tachartasan eile, a thaobh is gu bheil Gàidhlig againn", thuirt e.
Dh'iarr Comhairle na Gàidhealtachd bho thùs gum biodh an sgoil ùr na h-ionad 'son na Gàidhlig san sgìre, is tha e coltach gu bheil sin a' tachairt mar-thà.
"Tha pàrant is pàiste againn, tha cròileagan againn agus tha sgoil-àraich againn", thuirt Iain Iòsaph MacNèill.
"Tha sinn an dèidh a bhith gu math fortanach gu bheil inbhich an dèidh a bhith a' tighinn a-staigh gu clasaichean Gàidhlig", thuirt e.
Bidh buidhnean Gàidhlig ann an Loch Abar cuideachd a' cur an àite gu feum.
"Tha e dìreach a' ciallachadh ann an dòigh gu bheil sinn còmhla", thuirt Vicki NicIlleathain, a tha ag obair aig Fèisean nan Gàidheal san sgìre.
"Nas fhasa"
"Bidh e nas fhasa a thaobh phròiseictean a tha sinn ag obair air, nì e diofar ma tha sinn ag obair air pròiseict ri chèile", thuirt i.
Thàinig taic cuideachd bho Chatriona NicIlleathain a tha ag obair aig Comunn na Gàidhlig ann an Loch Abar.
"Tha mi a' smaoineachadh gur e rud fìor mhath a th' ann a bhith taobh a-staigh coimhearsnachd Gàidhlig.
"Chan e dìreach sgoil a th' ann ach coimhearsnachd le Fèisean nan Gàidheal is Comunn na Gàidhlig is tha mi an dòchas gum bi buidhnean Gàidhlig eile stèidhichte san sgoil cuideachd", thuirt i.
Tha 70 sgoilear a' dol dhan sgoil an-dràsta, cuid à Baile a' Chaolais, Gleann Fhionghain is Drochaid Ruaidh a bharrachd air sgìre a' Ghearasdain fhèin.
Gabhaidh an sgoil leudachadh ma thig àrdachadh ann an àireamhan anns na bliadhnaichean ri tighinn.


text:
Cait fhiadhaich a' dol à bith ann an Alba?
Tha oidhirp ùr ga dhèanamh cait fhiadhaich na h-Alba a shàbhaladh.
Thathas a' dèanamh dheth ach eil ach na ceudan dhiubh air fhàgail nan àrainneachd nàdarra, agus tha eòlaichean a' moladh plana-gnìomha nàiseanta airson an àireamh sin a dhìon.
Tha rannsachadh a mhair trì bliadhna agus a chaidh a dhèanamh le Pàirce Nàiseanta a' Mhonaidh Ruaidh - air dearbhadh cho tearc 's a tha cait fhiadhaich.
Sheall an sgrùdadh, a chleachd fianais bho chamarathan, agus na fhuaireadh de bheathaichean marbha ri taobh an rathaid, nach robh ach glè bheag dhiubh a' tighinn beò ann am Bàideannach agus Srath Spè, agus ann an Siorrachd Pheairt.
Fhuaireadh cuideachd nach robh fianais ann gun robh gin dhiubh rin lorg ann an Srath Dhè, an Srath Dheathainn air neo ann an Glinn Aonghais.
Tha eòlaichean a' meas nach eil ach 150 càraid dhiubh air feadh na dùthcha.


text:
Naidheachdan 11:00m
18 An t-Ogmhìos 2014 Ùraichte aig Ùraichte aig
Iorac
Tha blàr ann am mòran sgìrean de cheann a tuath Iorac agus feachdan Sunni a' dèanamh air a' phrìomh-bhaile, Baghdad. Tha biadh agus uisge ga chàrnadh sa bhaile agus tha gunnachan dhan toirt dhan an t-sluagh gus an cuir iad taic ri arm an riaghaltais. Ghabh na reubaltaich smachd na bu tràithe an-diugh air a' mhòrchuid den ionad ola as motha a th' anns an dùthaich.
Sir Iain Major
Thuirt an t-seann Phrìomh Mhinistear, Sir Iain Major, gun dèanadh e cron air an Rìoghachd Aonaichte agus air NATO nam faigheadh Alba neo-eisimeileach cuidhteas armachd niuclasach. Thuirt e cuideachd gun cailleadh Alba neo-eisimeileach a' bhuaidh a th' aice air cùisean an-dràst,a agus gun deadh a fàgail air an iomall. Thuirt an iomairt airson neo-eisimeileachd gu bheil beachd Shir Iain a' dearbhadh cho beag tuigse 's tha aige air fìrinn na cùise.
Slàinte
Thèid £40m a chosg air an ath cheithir bliadhna, a' fastadh 500 luchd-obrach às ùr do shiostam slàinte na h-Alba. Tha Riaghaltas na h-Alba ag ràdh gu bheil feum orra mar phàirt de dh'Achd ùr na Cloinne agus Òigridh, a tha ag ràdh gum feum duine sònraichte ainmeachadh mu choinneimh chòirichean agus slàinte gach leanabh.
Port-adhair Preastabhaig
Thèid plana Riaghaltas na h-Alba do Phort-adhair Preastabhaig fhoillseachadh an-diugh. Cheannaich an riaghaltas am port-adhair air Not, an dèidh dha failneachadh air a' bhuidheann, Infratil, a reic, agus tha sùil ri luach na milleanan not de leasachadh air.
Sgoil Lìonail
Tha mì-chinnt ann mu Àrd-sgoil Lìonail ann an Nis agus Comhairle nan Eilean Siar a' gluasad air adhart le co-chomhairleachadh. Thuit àireamh nan sgoilear bho 30 ann an 2012 gu dìreach ochdnar air a' bhliadhna sgoile seo tighinn. Bidh dithis air a' chiad bhliadhna agus sianar air an dàrna bliadhna. Tha feadhainn de phàrantan na sgìre air co-dhùnadh an cuid cloinne a chur gu Àrd-sgoil MhicNeacail, seach Sgoil Lìonail.
Stòras Uibhist
Dh'innis Stòras Uibhist gun do choisinn an tuath-gaoithe ann an Uibhist a Deas £700,000 dhan choimhearsnachd air a' bhliadhna bho thòisich e a' cruthachadh dealain. Thèid an t-airgead a roinn eadar pròiseactan coimhearsnachd agus fiachan an uachdarain choimhearsnachd.
Camarathan
Thuirt na poilis gu bheil na camarathan astair ùr air an A9 a' toirt air dràibhearan gabhail air an socair, fiù 's ged nach do thòisich an siostam fhathast. Bha aon dràibhear anns gach triùir a' dol ro luath eadar Peairt agus Baile Chloichridh mus deach na camarathan a chur suas, agus a-niste 's e aon anns gach deichnear a tha ann. Tòisichidh an siostam ùr san Dàmhair.


text:
Uard dùinte aig an Ràthaig Mhòir
Chaidh uard a dhùnadh aig Ospadal an Ràthaig Mhòir an Inbhir Nis is dragh ann gu bheil flu a' sgapadh.
Tha flu air ceathrar a tha a' faighinn cùram ann an Uard 3A.
Thathas a' comhairleachadh do dhaoine gun tadhal air an uard.
Ma dh'fheumas cuideigin tadhal air, bu chòir dhaibh fios a chur air àrd-nurs an uard an uair a thig iad dhan ospadal agus gheibh sibh troimhe air a' phrìomh loighne an ospadail: 01463 704 000.
Chaidh Uard 7C aig Ospadal an Ràthaig Mhòir a dhùnadh air a' mhìos seo chaidh is 11 de na h-euslaintich a' fulang le flu.


text:
Molaidhean 'son dèiligeadh le bochdainn connaidh
Mhol rannsachadh neo-eisimeileach gum bu chòir na thathas a' ciallachadh leis an abairt 'Bochdainn Connaidh' atharrachadh.
Tha dragh ann gu bheil mar a thathas a' tomhais bochdainn connaidh a' cur bacadh air a bhith a' dèiligeadh ris an trioblaid.
Tha dà sgrùdadh, a chaidh a chur air dòigh le Riaghaltas na h-Alba air sreath de mholaidhean fhoillseachadh.
Am measg nam molaidhean, tha iad ag ràdh gum bu chòir gum bi barrachd taic ri fhaighinn aig ìre coimhearsnachd.
Sgìrean dùthchail
Gu h-oifigeil, tha teaghlach a' fulaing le bochdainn connaidh nuair a thathas a' cosg còrr is 10% den teachd a-steach aca air teasachadh taighe.
Tha cha mhòr dithis às gach triùir a tha a' fuireach ann an sgìrean dùthchail iomallach na h-Alba anns an t-suidheachadh sin.
Ach tha na figearan sin a' dol suas gu 70% anns an h-Eileanan an Iar.
Chuir cuid fàilte air na molaidhean a thàinig a-mach à dà aithisg air bochdainn connaidh.
Cosgais is ionmhas
Ach tha feadhainn eile ag ràdh nach eil càil ùr anns na chaidh fhoillseachadh.
A rèir a' chomhairliche Tormod MacLeòid chan eil sian ann nach cualar mar-thà.
"Tha tòrr de na tha ann an sin, tha fios air a bhith againn air a sin bho chionn fhada an t-saoghail"
"Tha fios aig muinntir na Gàidhealtachd agus na h-eileanan gu h-àraid...mar a tha cosgais agus ionmhas... cho iosal a bharrachd air a' chòrr de Bhreatainn".
Lùghdachadh chàrboin
Tha Di Alexander anns a' chathair aig Buidhinn Ghnìomha Righaltas an h-Alba air bochdainn connaidh.
Tha esan den bheachd nach eil am poileasaidh air bochdainn connaidh gu ruige seo air a bhith cho èifeachdach 's a bu chòir.
"Tha mi a' smaointinn gu bheil am poileasaidh a' cur cuideim air lùghdachadh chàrboin..."
"...tòrr a bharrachd na air ciamar a tha thu a' sìneadh a-mach gu daoine aig nach eil airgead 'son na dachannan aca a theasachadh."
Tha an aithisg a' moladh atharachadh a thoirt air na tha bochdainn connaidh a' ciallachadh.
Agus tha i a' moladh cuideachd, coimhead air suidheachadh nan sgìrean dùthchail fa-leth.


text:
- TIOTAL
- Drochaid-rèile Inbhir Nis ga ath-togail ann an 1990
- EXTERNAL ID
- PC_HRS_STATIONS_001_819
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 9 Giblean 1990
- LINN
- 1990an
- CRUTHADAIR
- JRH Cormack
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27527
- KEYWORDS
- Rèile na Gàidhealtachd
HR
Drochaid-rèile Inbhir Nis ga ath-togail ann an 1990.
Dh'fhosgail Rèile Inbhir Nis & Inbhir Narann stèisean ann an Inbhir Nis an toiseach air 7 An t-Samhain 1855 agus dh'fhàs e gu bhith na ionad rèile na Gàidhealtachd le slighean a' dol gu deas gu Peairt agus nas fhaide; an ear gu Obar Dheathain, an iar gu Caol Loch Aillse agus gu tuath gu Inbhir Ùige. Tha e fhathast fosgailte
Tha an 'Loidhne a Tuath' a' lùbadh gu teann nuair a dh' fhàgas i Inbhir Nis agus an uair sin tha i a' dol thairis air Abhainn Nis, an aon cheangal rèile gu ceann a tuath na h-Alba. B' e sreath de chòig bhoghanan cloiche a bh' anns an drochaid thùsail a chaidh a thogail ann an 1862 ach thuit i ann an tuil sa Ghearran 1989. Aig an àm a thuit i bha a h-uile locomotive airson an loidhne a tuath anns an ionad ann an Inbhir Nis. Mar sin chaidh aon locomotive a' giùlan air làraidh thar Drochaid Waterloo a bha ri a taobh, a cur air na rèilichean agus chaidh pàirt den t-seirbheis a chumail a' dol. Chaidh Drochaid-rèile Inbhir Nis, a chithear san dealbh camara, a thogail ann an 1989 agus 's e drochaid-reile spàrr aon-phìos a th' innte. Bha i ro-chumte agus chaidh a togail gu luath gus an deigheadh làn sheirbheis a thoirt dhan cheann a tuath a-rithist.


text:
- TIOTAL
- Maoin Phort a' Choltair, duilleag 6
- EXTERNAL ID
- Z_DNHHL_2001_355_6
- ÀITE
- Port a' Choltair
- SGÌRE
- Dòrnach is Craoich
- SIORRACHD/PARRAIST
- CATAIBH: Dòrnach
- DEIT
- 5 Samhain 1811
- LINN
- 1810an
- NEACH-FIOSRACHAIDH
- Taigh-tasgaidh Historylinks, Dòrnach
- AITHNEACHADH MAOINE
- 2644
- KEYWORDS
- Tubaist Phort a' Choltair
Maoin Phort a' Choltair
aiseagan
tubaistean
comataidhean
airgead
bàtaichean
bàthadh
maoin
'Third Report to the Committee for Managing the Meikle Ferry Fund'
Tha an duilleag mu dheireadh ag ràdh gun d'fhuair faisg air 200 duine buannachd on Mhaoin. Tha e ag ràdh gun robh airgead fhathast air fhàgail den £2,909 a dheidheadh gu na parraistean airson faochadh a thoirt don fheadhainn 'as may hereafter be seduced to indignant circumstance'.
Air an t-16mh den Lùnastal 1809, dh'fhalbh bàt-aiseig Phort a' Choltair, a' toirt daoine gu margaidh ann am Baile Dhubhthaich. Cha robh anns an aiseag ach bàta ràimh mòr le seòl agus còrr is100 duine air bòrd. Le uiread de dhaoine anns a' bhàta, bha i ro ìseal sa mhuir is thòisich uisge a' faighinn a-steach dhan bhàta nuair a thàinig suailean, is chòp an t-aiseag nuair a chaidh na bha air bòrd gu aon taobh 's iad air bhoil.
Chaidh ceithir fichead duine 's a naoi deug a bhàthadh anns an tubaist, 's chaidh dà dhuine dheug a chaomhnadh.
Chaidh ath-thagradh a dhèanamh airson airgead a thogail a chum teaghlaichean na muinntir a bhàsaich anns an tubaist a chuideachadh. Chaidh Maoin Phort a' Choltair a stèidheachadh is chaidh £509 a thoirt do bhanntraichean, clann is pàrantan nam marbh air a' 14mh den Dùbhlachd 1809. Air an 29mh den Mhàrt 1810 chaidh £1,000 eile a phàigheadh a-mach, is chaidh £1,400 a sgaoileadh air an 11mh den Dùbhlachd 1811.
Bha £2,909 anns a' mhaoin, suim mhòr dha-rìreabh aig an àm


text:
Ceann Chàrdainn, Fìobha
Cleachdaidhean eile aig Ceann Chàrdainn (soilleireachadh)
Tha Ceann Chàrdainn[1] neo Cinn Chàrdainn [2] na bhaile ann an Alba meadhanach ann am Fìobha. Ged a tha "Kincardine" air, chan eil "Kincardineshire" faisg air idir. Chaidh Seumas Greumach ainmeachadh na chiad Iarla Cinn Chàrdainn ann an 1707.[3]
Iomraidhean[deasaich | deasaich an tùs]
- ↑ “Ceann Chàrdainn Kincardine”. Ainmean-Àite na h-Alba. Air a thogail 25mh dhen Chèitean 2017.
- ↑ “Kincardine”. Stòr-dàta Briathrachais SMO. Air a thogail 3s dhen Ògmhios 2017.
- ↑ The Royal Society


text:
Brùth air an dealbh gus slideshow fhaicinn.
Mu mo dheidhinn
Fàilte chridheil ort Tha mi 47 bliadhna a dh'aois, tha mi pòsta 's tha mi a' fuireach ann an Inbhir Narann. Tha e a' còrdadh rium a bhith sgrìobhadh beagan Gàidhlig. Tha mi fhathast ag ionnsachadh 's mar sin dheth, cha bhi a h-uile càil buileach ceart: nì mi mearachdan! Co-dhiù ma tha greiseag agad - thig a-steach!
Tuilleadh mu dheidhinn Gràisg
Feumaidh tu a dhol ann gun dàil, 's e bhideo air leth a th' innte!
An toigh leat a bhith sgrìobhadh? Carson nach tòisich blog Gàidhlig?
Ceanglaichean
-
- Reul Chearbach Air Chuairt
Am faca tu fhathast e?
Stuth eile a sgrìobh mi
- Tha cruaidh fheum againn air Lidl ann an Inbhir Na...
- Dol fodha na grèine Inbhir Naran 29 an t-Sultain
- Air 18 Sultain 2014, eadar na h-uairean 7m agus 1...
- An reifreann - Eadar dà bheachd? Leugh an Leabhar...
- Saoil a dh'fhaodadh seo a' tachairt aig a' bhall-c...
- Dà bhlog eile a thachair mi air
- Dàn dà-chànnanach le John Aberdein
- Fo rìoghachd nan car
- "Bu Chòir" Uaine - Glac an Cothrom
- Ubhalghortean aig Buaile na Gainmhich, taobh an ia...
Ùr agus uabhasach fhèin feumail: Podcasts sa Ghàidhlig
- Gaelcast
- Leabhraichean aig Clann Tuirc
- Comhairle nan Leabhraichean
- Cosmonot
- An Gàidheal Ùr
- Am Peursa
- "Cothrom" (Clì Gàidhlig)
- Ùr-sgeul
- Comhairle nan Eilean Siar
'Cha dèan brògan tioram iasgach'
Ceanglaichean eile far a bheil sgriobhaidh sa Ghàidhlig ri fhaighinn
‘Is fad' an abhainn air nach fhaighear ceann.’
‘Is tric a bheothaich srad bheag teine mòr.’
‘Is beò na h-eòin, ged nach seabhagan uil’ iad.’


text:
- Amasan DASG
- Mu Chorpas na Gàidhlig
- Mu Fhaclan bhon t-Sluagh
- Mar a bheirear iomradh
- Eachdraidh
- Faclair Eachdraidheil na Gàidhlig (FEG)
- Sgioba DASG
- Bòrd Comhairleachaidh
- Foillseachaidhean
- Taing
- Dòighean gus cuideachadh
- Dlighe-sgrìobhaidh
- Riaghailtean Cleachdaidh
- Cuir Fios Thugainn
- DASG Launch
- Gairm Index
- Seanchas
Siubhal
Bho Bhreacais anns an Eilean Sgitheanach, tha “siubhal sìth” againn, a tha a’ ciallachadh, a rèir Faclan bhon t-Sluagh, comas sònraichte a bhios aig duine sam bith far am b’ urrainn dhaibh gluasad gu math luath thairis air astar mòr. Ann an Uibhist a Deas, bha an abairt “siubhal sìtheadh” air a chleachdadh ma bha aislig aig cuideigin de bhuidheann de dhaoine a bha a’ coiseachd san adhar.
Tha “siubhal oidhche” cuideachd ann am Faclan bhon t-Sluagh, a’ tighinn bho Scalpaigh na Hearradh. Tha “night marauding” ann mar chiall, abairt gu math dà-fhillteach agus le coltas gun tàinig e a-mach à leabhar Enid Blyton, ach ’s dòcha nach eil sin buileach ceart.
Tha “siubhal” a’ nochdadh ann an co-theacs a’ chiùil air feadh na Gàidhealtachd a’ ciallachadh “variation”, gu sònraichte a thaobh pìobaireachd. Tha “siubhail dublachd” agus “siubhal singilte” (an dà chuid bhon Ros Mhuileach) a’ ciallachadh “double variation” agus “single variation” ann an ceòl traidiseanta na pìoba.
Tha am facal siubhal air a chleachdadh cuideachd airson pàirt inneil a bhios a’ gluasad. Mar eisimpleir, bho Chanada tha “maide siubhal” againn. ‘S e pàirt chuibhle-shnìomha a tha seo, am bata a tha a’ dol suas bhon chasachan. Agus bho Uibhist a Tuath tha “an iarun siubhail” againn, pàirt eile chuibhle-shnìomha a bhios a’ gluasad nuair a tha an t-inneal air a chleachdadh.
Taobh a-muigh Faclan bhon t-Sluagh, tha LearnGaelic cuideachd a’ toirt abairt duinn. Tha “siubhal gun siùcar” a’ ciallachadh an aon rud ‘s a tha “wild goose chase” sa Bheurla – oidhirp mhòr gun bhuanachd.
A bheil sibh eòlach air abairtean eile a’ cleachdadh “siubhal”? Carson nach sgrìobh sibh thugainn leotha air Facebook no Twitter. Sin e bhuamsa an t-seachdain seo. Mar a chanas iad an seo: à la prochaine!
Chan eil beachdan rim faotainn airson a’ phuist seo
Na puist mu dheireadh
11 an Dàmhair, 2018
O chionn ghoirid leugh mi mu chleachdadh a bha aig cuid de chroitearan aig àm breith nan laogh far am biodhte a’ cur craicinn rùsgte laogh marbh air laogh aig nach robh màthair gus màthair an laoigh mhairbh fhuiteachadh bainne a dhèanamh.
27 an t-Sultain 2018
Bu chaomh leam am blog a sgrìobhadh air na coimeasan agus roghainn fhaclan ainmeachadh a tha co-roinnte leis a’ Ghàidhlig agus a’ Bheurla-Ghallda.
Diardaoin 20mh den t-Sultain
Bhon a chaidh an tasglann-fuaim againn a chur air bhog, tha tuilleadh ghoireasan ri làimh agaibh a nì an gnothach air beartas dualchas nan Gàidheal a chur an cèill.
13mh An t-Sultain 2018
Ann a bhith ag obair air ar tasglann fuaim, Cluas ri Claisneachd, tha mi air mòran ionnsachadh mu iomadh duine a tha ri chluinntinn ann.


text:
Obair-ghrèise
- spin doctorn dotair-grèisidh fir (Faclair na Pàrlamaid)
Chaidh grèis-bhrat ùr a thaisbeanadh ann an Talla Mòr na Pàrlamaid Albannaich a' sealltainn eachdraidh na dùthcha.
'S fhiach fhaicinn ma bhios sibh ann an Dùn Èideann.
Tha sgeulachd na h-Alba bho linn nan clachan fighte a-steach dha, tro na Lochlannaich agus na Seumasaich gu Dolaidh a' Chaora agus Anndra Moireach.
An ath-bhliadhna, bidh aig cuideigin, shaoileadh tu, ri dealbh ùr a chur ris, agus Albannaich a' gabhail na roghainne as motha aca o chionn iomadh bliadhna.
Bidh toradh an reifrinn air neo-eisimeileachd gu mòr an crochadh air a' bheachd a tha aig daoine mun eachdraidh sin.
Ach gu tric, chan e an sgeulachd fhèin a bhios a' tarraing an aire, ach a' ghrèis a tha ga cur oirre.
"Fo bhlàth"
Anns an òraid aige a' foillseachadh clàr-reachdais an Riaghaltais Albannaich, dhealbh Ailig Salmond ìomhaigh de dh'Alba fo bhlàth o thill a' phàrlamaid gu Dùn Èideann ann an 1999.
Às dèidh an sgrios a rinneadh air an NHS mu dheas, dh'fhaighnich e, an robh duine sam bith airson 's gun deigheadh seirbhis slàinte na h-Alba fo smachd Westminster a-rithist?
Agus, le daoine a' fulang mar thoradh air ath-chruthachadh nan sochairean sòisealta, an robh fear no tè ann fhathast a b' fheàrr leotha an siostam fhàgail fo smachd Lunnainn?
Bho a h-àite suidhe ri thaobh, dh'èigh Nicola Sturgeon gun robh a leithid ann agus iad nan suidhe air beingean nam pàrtaidhean eile.
Ach 's e a' ghrèis a bu toil le Mgr Salmond cur air an sgeulachd gur e rud follaiseach, do-sheachanta a tha ann neo-eimeileachd, nach bhòtadh duine na h-aghaidh às dèidh dha an argamaid cheart a chluinntinn.
'S e obair nan dùbhlanach an obair-ghrèise sin a thoirt às agus patran eile fhigheadh a-steach don chlò na h-àite.
"Gann"
Chuir na ceannardan dùbhlanach às leth a' phrìomh mhinisteir gun robh snàthadan an riaghaltais aige nan tàmh.
A rèir Johann Lamont, cha robh aire air a' bhreabadaireachd agus a dhà shùil air reifreann neo-eisimeileachd na h-Alba.
Nach robh mòrchuid aig an SNP a thug cothrom dhaibh fada a bharrachd a dhèanamh?
An àite riaghaltais, thuirt ceannard nan Làbarach, bha iomairt, aig nach robh aon amas ach Alba a thoirt a-mach à Breatainn - sin cho gann agus bha an clàr fhèin.
Airson nan Tòraidhean, chaidh Ruth Davidson na b' fhaide, ag ràdh gun robh an riaghaltas na tàmh a dh'aona-ghnothach gus nach sealladh iad gun robh Pàrlamaid na h-Alba ag obair gu math taobh a-staigh na Rìoghachd Aonaichte.
Agus air là nuair a thogadh fianais taobh a-muigh na pàrlamaid le daoine aig iarraidh air Bill Walker a dhreuchd a leigeil dheth, dh'iarr ceannard nan Lib Deamach Willie Rennie gnìomhan ùra gus dèiligeadh ri fòirneart an aghaidh bhoireannach agus fhireannach len cèilean.
Argamaid
Anns an deasbad a lean agus a leanas, 's e argamaid an SNP gu bheil iad a' dèanamh gu leòr, ag èisteachd ri daoine agus a' riaghladh gu ciallach.
Bha bilean gus ath-chruthachadh a dhèanamh air obair nan cùirtean, fear air taigheadas a' cur às don chòir a tha aig daoine taighean còmhairle a cheannachd agus bile ga dhèanamh mì-laghail deoch làidir a cheannachd do dhaoine fo 18 bliadhnaichean.
Rinneadh iomradh cuideachd air atharrachadh don lagh gus nach tèid cuid dhe na h-eucoirich as cunnartaiche a shaoradh gu tràth.
Tha am bile a' cur an reifrinn air dòigh fa comhair nam ball mar-thà.
Ach cleachdaidh an SNP gach rud eile a nì iad mar fhianais gum bu chòir gach rud a tha fo smachd Westminster tighinn fo riaghladh na pàrlamaid Albannaich.
Tha beagan a bharrachd air bliadhna gus am bi fios againn dè an ath dhealbh a thèid fhigheadh a-steach don ghrèis-bhrat mhòr.


text:
Is e eisgeachdan cuideachd buidhnean a tha air an ruith le Oilthigh Innis Tìle Lottery.Tha an Riaghaltas a 'beachdachadh air a' cheist mu bhith a 'toirt an t-seòrsa ceasachaidh seo gu laghail. Ach, chan eil dùil ri atharraichean adhartach airson na cluicheadairean gu ruige seo. Ged a bu chòir a thoirt fa-near gum faigh ruigsinneachd gu gambling làraich làraichean ionadail le bhith a 'faighinn cuidhteas luath agus gu h-èifeachdach bho dhuilgheadasan ionmhais na dùthcha. Anns an eadar-ama, bidh cluicheadairean agus gealltanas air-loidhne a thaobh luchd-leantainn spòrs ann an Innis Tìle a 'lorg easgannan agus a' cleachdadh sheirbheisean chompanaidhean cèin.Bidh laghan gearastadh air-loidhne ann an Innis Tìle a 'toirmeasg obair luchd-gnìomhachais ann an raon gambling. Tha gambling air a thoirmeasg anns an dùthaich, an dà chuid ann an casinos talmhainn agus air an eadar-lìon.
Liosta de na prìomh làrach 10 Icelandic Online Casino- mgm air-loidhne casino -
Top 10 as Fheàrr Roinn Eòrpa Online casinoan 2018:eisimpleirean clàr-ama shift casino uair a thìde -
Gambling ann an Iceland
Bho Fhaoilleach an 2017 Gambling an-dràsta tha e mì-laghail ann an Innis Tìle, ach a-mhàin crannchuir agus gnìomhachdan gambling eile a thòisich buidhnean nach eil prothaid. Is e an aon bhuidheann riaghlaidh ùghdarraichte aig a 'ghnìomhachas gambling Oilthigh Innis Tìle LotteryS an Iar- Tha grunn innealan slot aig a 'bhuidhinn seo, a chaidh an laghail ann an 1994, faisg air bàraichean agus stèiseanan gas.
Bidh làraich lìn casino a 'gabhail ri cluicheadairean bho Innis Tìle
Faic liosta de làraich casino air-loidhne a bhios a 'gabhail cluicheadairean bho Innis Tìle, agus a' tabhann gheamannan àrd-inbheach agus sàbhailte. An seo gheibh thu raon farsaing de dhuais bho innealan slot gu geamachan casino beò bho luchd-reic bathar-bog ainmeil leithid NetEnt, Merkur, IGT, Novoline, Microgaming, Betsoft, Rival Gaming, agus mòran eile. Faodaidh tu cuideachd ar leughadh lèirmheasan de làraich casino air-loidhne, a bhith mothachail air na h-àrdachadh as fheàrr air-loidhne, na duais agus na roghainnean pàighidh a tha ri fhaighinn do chluicheadairean à Innis Tìle.
A rèir làrach KeyToCasino sgrùdadh o chionn ghoirid, chan eil an geama ann an casino air-loidhne ri fhaighinn airson barrachd air 50% de shluagh iomlan laghan a 'phlanaid nan dùthchannan aca fhèin. Dh 'fhàs e gu math eadar-dhealaichte bho stàit gu stàite gu bheil an gambling ri fhaighinn air an eadar-lìon. Ged a chuir casg air gach seòrsa ann an cuid de dhùthchannan loidhne casinoan ann an toirmeasg eile a 'buntainn ris a' ghnìomhachas gearain ionadail a-mhàin agus chan eil e a 'buntainn ri companaidhean cèin.
Chaidh an rannsachadh a dhèanamh le bhith a 'cruinneachadh agus a' sgrùdadh laghan na talmhainn agus loidhne casinoan ann an dùthchannan 225 air feadh an t-saoghail agus sgrùdadh air stòran fiosrachaidh air diofar chànanan 46. Chaidh stòran a thaghadh earbsa, mar làraichean de bhuidhnean riaghaltais ionadail agus na meadhanan as ainmeile san roinn. Mar sin, chùm an suirbhidh 95% de na dùthchannan, agus 98% den t-sluagh.
A thaobh rannsachadh casinos stèidhichte air fearann, tha e air nochdadh gu bheil iad air an cuingealachadh no air an casg ann an dùthchannan 74, ged a tha ionadan gambling an 151 gu tur laghail. Ach le loidhne casinoan tha an suidheachadh eadar-dhealaichte:
- Tha casg air-loidhne air a thoirmeasg ann an dùthchannan 39.
- Tha 32 ag ràdh gun cuir casg air obair luchd-obrach ionadail loidhne casinoan, ach chan eil an gèilleadh air na casinos ann an uachdranasan eile.
- Tha dùthchannan 61 a 'ceadachadh gambling air an eadar-lìon, ach ann an leth dhiubh tha an riaghladh a' buntainn ri companaidhean ionadail a-mhàin. Mar a tha anns a 'pharagraf gu h-àrd, chan eil reachdas nan dùthchannan sin a' riaghladh ceadachd ann an uachdranasan eile.
- Tha 93 ag ràdh nach toir iad casg air casino air-loidhne, ach chan eil cead aige.
San fharsaingeachd, tha cuingealachaidhean ann an gambling air-loidhne ann an aon cheum no eile ann an dùthchannan 132, a tha a 'toirt cunntas air 56% de shluagh an t-saoghail.
Mar sin, dè a th 'ann dha na daoine cumanta, a tha air a bhith a' feuchainn ri fortan a fheuchainn air an lìon? Feumaidh luchd-cluiche ann an dùthchannan 25 a bhith gu math faiceallach agus a bhith mothachail air na tha iad a 'dèanamh, oir tha iad a' dèiligeadh ri buailteachd eucoir airson cluich air-loidhne. Ann an dùthchannan 15, faodaidh e peanas rianachd a bhuileachadh, agus faodaidh luchd-còmhnaidh dùthchannan 92 a bhith a 'cluich gu saor - dhaibhsan chan eil e ann an cunnart.
Lean air adhart le sgrùdairean rannsachaidh air sgrùdadh a dhèanamh air na rèiteachaidhean a thaobh solarachadh sheirbheisean 655 casino air-loidhne airson na stàitean làthaireachd airson luchd-còmhnaidh a thoirmeasg seirbheisean a sholarachadh. Tha dùthchannan Troika a 'stiùireadh casg geama airson a shaoranaich mar a leanas: Na Stàitean Aonaichte (72% a 'casg loidhne casinoan), An Fhraing (70%), Israel (54%). Bha na trì dùthchannan as àirde leis a 'cheudad as ìsle de chuingealachaidhean a' tighinn gu Innis Tìle (7%), Na Seulan Nuadh agus Astràilia.
Gus a bhith tuigsinn, dè an dòigh anns a bheil na h-ùghdarrasan a 'tighinn gu geamannan sònraichte air-loidhne dùthchail agus mòran loidhne casinoan air a thoirmeasg airson luchd-còmhnaidh na dùthcha seo a chluich, rinn an sgrùdadh ìre de dhùthchannan 225 agus de thìrean a rèir tuairmsean de chothroman gambling (Sgòr Availability Gambling). Is e an sgòr as àirde air sgèile a 'mheasaidh seo 1,000 a-mach às a bheil 500 ceangailte ri àireamh sa cheud de na tha ri fhaotainn airson luchd-còmhnaidh loidhne casinoan den dùthaich agus tha 500 eile na fheartan de riaghladh stàite de thalamh agus stèidhichte air an fhearann loidhne casinoanS an Iar- Tha an fheadhainn mu dheireadh a 'gabhail a-steach roinnean mar chluicheadair uallach rianachd / rianachd ri fhaighinn air gearanachadh air-loidhne agus air cosgaisean airgid eadar an casino agus am cluicheadair.
Aig mullach nan seòrsachan bha Sile, Andorra agus Venezuela, a bha a 'scònadh puingean 960. Aig bonn a 'cho-dhùnaidh shuidhich iad an Fhraing (puingean 412), Iran (407) agus na SA (311).An Ruis fhuair 686 puingean, a 'rangachadh 173 air liosta nan dùthchannan 225.


text:
- TIOTAL
- Aig Snaim Fèill Sheòrais, a' coimhead chun an iar bhon àrd-chabbhsair sìos, 1912
- EXTERNAL ID
- PC_HRS_STATIONS_001_639
- ÀITE
- Fèill Sheòrais
- SGÌRE
- Gallaibh an Iar
- SIORRACHD/PARRAIST
- GALLAIBH: Hacraig
- DEIT
- 1912
- LINN
- 1910an
- CRUTHADAIR
- LGRP 7873
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27353
- KEYWORDS
- Rèile na Gàidhealtachd
HR
rathaidean-iarainn
Fèill Sheòrais a' coimhead chun an iar bhon àrd-chabhsair sìos ann an làithean HR. San dealbh seo, tha einnsean a' dol an comhair a cùil gu trèana meòir agus tha 'single slip' ri aghaidh an deilbh.
'S ann aig Snaim Fèill Sheòrais a tha Meur Inbhir Theòrsa a' fàgail na prìomh loidhne a tuath gu Inbhir Ùige. Dh'fhosgail an stèisean air 28 An t-Iuchar 1874. Dhùin e do bhathar san Fhaoilleach 1984 ach tha e fhathast fosgailte do luchd-siubhail


text:
Dà latha air ais, dh’fhoillsich The Atlantic alt a-mach air rannsachadh a rinneadh air rionnag shònraichte, KIC 8462852, agus am beachd aig cuid gur dòcha gun do lorgadh fianais gu bheil sìobhaltas coigreach air sructaran ana-mhòr a thogail mun cuairt orra. Mhothaicheadh anns na dàta bhon phrosbaig Kepler lùghdachadh caochlaideach anns an t-solas a thig bho KIC 8462852, an aon seòrsa lùghdachaidh a chleachdar mar fhianais gu bheil planaidean mun cuairt air rionnag, ach le KIC 8462852, fada nas motha na bhiodh dùil. Tha cuid a tha ag obair air na dàta seo air cur air adhart, is dòcha, gu bheil sructaran ana-mhòr coigreach ag adhbharachadh an lùghdachaidh a chithear, sructar mar chruinne Dyson no a leithid. ’S e alt beag baoth a th’ anns an fhear anns The Atlantic, agus tha e gu math doirbh a ràdh dè cho earbsach sa tha an fhianais aig an ìre seo, ach leughar deagh dheasbad air reddit.com uime an seo agus an seo. Cha chuirinn fhìn airgead air idir, ach tha mi an dòchas gu bheil e fìor. Nam b’ fhìor, dh’atharraicheadh an naidheachd a h-uile rud.
Dealbh CC 3.0 Utente:Hill


text:
- TIOTAL
- Clàr-bìdh Dannsa Suipeir agus Prògram Dannsa Bhliadhnail
- EXTERNAL ID
- Z_PC_WGORDON3_008_017
- DEIT
- 1951
- LINN
- 1950an
- NEACH-FIOSRACHAIDH
- W Gordon
- AITHNEACHADH MAOINE
- 8639
- KEYWORDS
- Ceimigearan Sgìre Inbhir Nis
dannsaichean suipeir
prògraman dannsa
Tha an ìomhaigh seo a' sealltainn prògram Dannsa Suipeir Bhliadhnail Cheimigearan Sgìre Inbhir Nis. Chaidh an dannsa a chumail air 14mh Faoilleach 1951. Air clàr-bìdh na suipeir bha eanraich tomàto le uachdair, cearc agus hama fhuar agus melba peitseig. Bha consommé air a riarachadh aig deireadh na h-oidhche. Thòisich am prògram dannsa le quickstep agus chrìochnaich e le bhalsa seann-fhasanta


text:
£29.99 UK & EU (inc. VAT) £24.99 US & Rest of World
Mary McCarthy - Piano
Molaidh Uist (In praise Of Uist)
1 in Stock
Mary McCarthy plays the piano telling the stories of Gaelic and Irish Traditions. 25 wonderfuly played tunes.
Disk 1 : O mo dhuthaich, Crodh Chailean, Cha Bhi mid gad thaladh, Cuigeal na Maighdin, Taladh ar Slanair, Lord Imchiquin, Fany Power, Si Beag Si Mor, Irish Jig - Morriseys Jig, She Moved through the fair, Buain na Rainidh - Cutting bracken, Buain na Rainidh - Cutting bracken (second version), Dan O'Keef's slide, Port an Deoral - Bridge of Tears, Paddy Fahy's Jig, Mag's Chant, Mag's Chant (second version), Bonnie Benbecula, Bonnie Benbecula (second version), Song from Skye, Fly and Dodger, Irish Song - heard years ago somewhere, Taimse im Chodlach, Eirdh Suas mo Mhaire, Cliffs of Moher (Co. Clare), Danny Boy, Cuigeal na Maighdin, Taladh ar Slanair, O mo dhuthaith


text:
- TIOTAL
- an Caisteal Maol, Caol Àcain, An t-Eilean Sgitheanach
- EXTERNAL ID
- HCD_CARD_043
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12867
- KEYWORDS
- caistealan
tobhtaichean
bàtaichean
Cairt-phuist de thobhta a' Chaisteil Mhaoil, a tha a' coimhead thar a' chala ann am baile Chaol Àcain san Eilean Sgitheanach. B' e aitreabh trì-ùrlarach air a bhith aig Clann MhicFhionghain bhon 15mh linn, a' coimhead a-mach air a' chala. A rèir an t-seanchais bha caisteal gu math nas tràithe air an làrach seo, a' buntainn ris a' cheathramh ceannard aig Clann MacFhionghuin, Findanus, agus a bhean, bana-phrionnsa Nirribheach, air an robh am far-ainm 'Saucy Mary'. Tha e air a ràdh gun robh sèine aig an dithis thar a' chaolais agus gum biodh iad a' cur cìs air soithichean a bhiodh a' dol seachad.
Thathar an dùil gun do chruinnich Rìgh Haakon IV na Nirribhidh cabhlach mòr shoithichean ann an Caol Àcain ro Bhlàr na Leargaidh Ghallta ann an 1263. Gu dearbh tha an t-ainm Gàidhlig Caol Àcain a' tighinn bho 'Chaol Haakoin'. Chaidh Alasdair III na h-Alba an sàs le Haakon san Leargaidh Ghallta ann an 1263 gus smachd fhaighinn air ais air Innse Gall A-muigh agus A-staigh agus Cinn Tìre, a bha fo uachdaranas Nirribheach bho mu 1100. Bha buaidh a' bhlàir neo-chinnteach, ged a fhuair Alba smachd a-rithist air na fearainn sin ann an 1266.
Ann an 1811, bha planaichean aig a' Mhorair Dhòmhnallach baile is cala trang a chruthachadh ann an Caol Àcain. Bharantaich e James Gillespie Graham gus dealbhannan den bhaile ùr a dhèanamh, agus bha an Dòmhnallach gan stoidhleadh mar 'Liverpool Ùr.' Tha na planaichean a' sealltainn Chaol Àcain air a lìonadh le sreathan is corrain de thaighean barraideach agus eaglais le stìoball àrd, fìnealta. Cha deach ach beagan thaighean a thogail mus do theirig airgead a' phròiseict. Ann an 1845, thug 'The New Statistical Account of Scotland' tuairisgeul air a' bhaile, "about a dozen of good slated houses...including some shops, and a very comfortable well-kept inn."
Bha seirbheis aiseig a' dol thar a' chaolais eadar Caol Loch Aillse air tìr-mòr, agus Caol Àcain gu 1995, nuair a ghabh Drochaid an Eilein Sgitheanaich a h-àite
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Gaelic New Writers Awards 2018: Alistair Paul
Fiction
Thog mi ùidh ann an sgrìobhadh sa Ghàidhlig nuair a theann mi ri cur ri chèile cruinneachadh de dhualchas às Eilean Arainn o chionn grunn bhliadhnaichean. Ged a b' ann le beagan imcheist a thòisich mi air a' ghnìomh, an ceann greis fhuair mi a-mach gun robh e a' còrdadh rium gu mòr. B' e an rud a b' annsa leam mu dheidhinn a bhith an sàs ann an seann sgeulachdan, òrain is bàrdachd a thug orm eòlas a chur air a' bheartas cànain is mic‑mheanmna a bha aig na daoine cumanta. Bha e mar urram dhomh a bhith a' conaltradh le na ginealaich a dh'fhalbh tron obair a dh'fhàg iad às an dèidh.
Nuair a thàinig am pròiseact gu crìch bha e air fàs gu bhith mar chleachdadh dhomh a bhith a' sgrìobhadh sa Gàidhlig is lean mi orm. O chionn trì bliadhna, thòisich mi air stuth a chur a-steach dhan iris air‑loidhne, Dàna, is bhon uair sin tha mi air grunn diofar phìosan a chur rithe, a' toirt a‑steach sgeulachdan goirid, bàrdachd, lèirmheasan is pìosan neo-fhicseanail air diofar chuspairean.
Tha sgrìobhadh a‑nis na phàirt cudromach de mo bheatha a nì mi gu cunbhalach.
--
I first became interested in writing in Gaelic while I was working on a book on the heritage of the Isle of Arran a few years ago. Although I began the task hesitantly, after a time I discovered that I thoroughly enjoyed delving into old stories, songs and poetry that revealed to me a wealth of language and imagination. It was an honour to converse with past generations through the work they left behind.
When the project came to an end, writing in Gaelic had become a habit for me and I continued with it. Three years ago I began submitting work to the online magazine, Dàna, and I have had a number of pieces published: short stories, poetry, reviews and various articles.
Writing is now an important part of my life that I will continue with regularly.
Writing sample
Sin geamhradh eile san àit' a tha air a dhol seachad, cha mhòr. An e seo an seachdamh no an ochdamh bliadhna? Duilich a bhith cinnteach. Bha iad uile air an leaghadh am measg a chèile nam cheann. Beatha air an iomall, is mi nam aonar a-nis bho dh'fhàg càch. Bha gu leòr ùine ann airson meòrachadh rè a' gheamhraidh, cus. Tron dubh-choimeasg a bha gam bhogadh, bha boillsgeadh air tighinn thugam am bliadhna sa. Bha e soilleir dhomh a‑nis carson a thàinig mi an seo sa chiad dol-a-mach. Mar a bha fios agam ron a seo, b' e teicheadh pàirt dhen adhbhar; teicheadh bhon dibhe is na drogaichean a rinn lèirsgrios air mo bheatha. Agus faochadh, chan ann dhòmhsa ach dhan fheadhainn a bha dlùth orm is a dh'fhàg mi air mo chùl. Bhiodh iad gam ionndrainn, gu ìre, aig an toiseach, agus bhiodh fearg is tàmailt ann an cois an ionndrainn gun teagamh. Ach gheibheadh iad seachad air is bhiodh iad nas fheàrr dheth ri linn. Ach b' e an adhbhar fìor, peanasachadh, fèin-pheanasachadh.
Agus b' ann am pailteas a fhuair mi sin. Le mìos no dhà a bharrachd de chnuasachadh thàinig e thugam gun robh sin na adhbhar fèineil agus b' e seo a' chiad gheamhradh a bha mi air fàs teagmhach mun chùis. Chan ann air sgàth nach robh mi a' faighinn na bha mi ag iarraidh, ach air sgàth gun robh mi ga fhaighinn.
Alistair says:
"Nuair a fhuair mi an naidheachd gun deach an duais a bhuileachadh orm ron Nollaig, b' i am preusant a b' fheàrr a fhuair mi am-bliadhna. Tha mi a' dèanamh fiughair ris a h-uile cothrom a thig na cois sa bhliadhna a tha ri thighinn."
--
"When I heard just before Christmas that I had received this award, it was the best present I got this year. I am looking forward to every opportunity that comes with it in the year ahead."


text:
Pingus
’S e geama coimpiutair a tha ann am Pingus sa bheilear a’ fuasgladh thòimhseachain is tu a’ stiùireadh cinn-fhionn dhan doras a-mach is iomadh cnap-starra san rathad orra. ’S urrainn dhut diofar comasan a thoirt dhaibh, can leum no togail dhrochaidean, ach am faigh iad thairis orra gu sàbhailte. Car coltach ri Lemmings, ma tha cuimhne agad orra. Seo blasad dheth dhut:
Tha an geama seo an-asgaidh.
Ciamar a stàlaicheas mi e?
1. Luchdaich an geama a-nuas o làrach-lìn Phingus is stàlaich e.
2. Faigh greim air an fhaidhle chànain seo is fosgail e. Bheir seo faidhle dhut air a bheil gd.po.
3. Faigh lorg air a’ phasgan far an deach an geama a stàladh, m.e. C:\Program Files (x86)\Pingus\ air Windows 7. Cuir lethbhreac dhen gd.po dhan phasgan dàta \po\, m.e. C:\Program Files (x86)\Pingus\data\po\ air Windows 7.
4. Tòisich an geama is dèan briogadh air Options:
5. Dèan briogadh air ainm a’ chànain air taobh deas na sgrìn gus an nochd Gaelic Scots. Dèan briogadh air Dùin is an uairsin fàg an geama:
Tòisich an geama a-rithist is bidh e sa Ghàidhlig a-nis. Gus ionnsachadh mar a stiùiricheas tu na cinn-fhionn, feuch Sgeulachd. Seo far a bheil oideachadh a’ gheama.
Duilich gu bheil seo car toinnte, bidh e nas fhasa nuair a gheibh sinn release ceart!


text:
Tuesday, 12 February 2008
Toiseach an earraich
Bha sinn ann an Cille Mhoire eadar feasgar Disathairne 9 An Gearran agus Diluain 11 An Gearran.
Cille a' Bhacastair bho Hùnagladair mu 10m Diluain.
An t-Eilean Sgitheanach thairis air uisgeachan Loch Carran, feasgar Diluain
An t-Eilean Sgitheanach.
Aig Achadh na Sìne thachair sinn air damh òg agus poca an sàs sna cabaran aige.
Bha fìor fhaireachdainn ann gur e latha earraich a bh' ann Diluain - toiseach an earraich. Air neo mar a thuirt an t-Eireannach a bha gam fhrithealadh ann an Tesco madainn an-diugh, "Toiseach an t-samhraidh!"
No comments:
Subscribe to: Post Comments (Atom)


text:
- TIOTAL
- HR 108 le crann-sneachda
- EXTERNAL ID
- GB1796_RAILWAYSLIDES_987_168_15
- ÀITE
- neo-aithnichte
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11684
- KEYWORDS
- rathaidean-iarainn
treanaichean
còmhdhail
locothan
einnseinnean
smuid
Taigh-tasgaidh Comhdhail Ghlaschu
Tha an dealbh camara seo a' sealltainn HR 108 le crann-sneachda. Chaidh a h-àireamhachadh 17921 leis an LMS agus chaidh a thoirt a-mach à seirbheis san t-Samhain 1930.
Nuair a thug Rathad-iarainn na Gàidhealtachd a-steach a' chiad einnsean den chlas 'Big Goods' deilbhte le Daibhidh Jones ann an 1894, b' iad a' chiad locothan ann am Breatainn aig an robh co-chur rothan 4-6-0 agus b' iad cuideachd na h-einnseanan prìomh-loidhne bu chumhachdaiche a bha ag obair san dùthaich. Chaidh 15 a thogail uile gu lèir le Sharp Stewart & Co ann an Glaschu (àireamhaichte 103 gu 117) agus ghluais iad uile gu sealbh LMS (London Midland and Scottish Railway) ann an 1923. Tha an aon loco aig Rathad-iarainn na Gàidhealtachd a mhair na ball den chlas seo (HR 103) agus faodar fhaicinn ann an Taigh-tasgaidh Taobh na h-Aibhne ann an Glaschu.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Tomhas na prìse
Tha saor-làithean na Nollaige seachad agus tha aire nam ball aig Holyrood air tionndadh don bhòt air buidseat na h-Alba anns a' Gearran.
A-nochd, chan eil bhòtaichean gu leòr aig Rùnaire an Ionmhais, Derek MacAoidh, am buidseat aige fhaighinn troimhe.
O chaill an SNP a' mhòr-chuid aca aig an taghadh Albannach an-uiridh tha an riaghaltas air corra bhòt a chall anns an t-seòmar.
Cha d'rinn na bhòtaichean sin diofar mòr.
Ach nan cailleadh an riaghaltas bhòt a' bhuidseit bheireadh e buaidh mhòr orra.
Mar sin, tha an t-uallach a' fàs air Mgr MacAoidh an taic a tha a dhìth air a lorg.
Càineadh
Feumaidh e taic bho co-dhiù aon de na pàrtaidhean eile.
Bhiodh sin doirbh gu leòr mura robh na taghaidhean ionadail air fàire, ach tha sin ga dhèanamh nas duilghe builleach.
Chaidh Mgr MacAoidh a chàineadh an t-seachdain seo nuair a nochd e ro Chomataidh an Ionmhais gus bruidhinn mun bhuidseat aige.
Is e seo a' chiad uair nuair a dh'fheumas Pàrlamaid na h-Alba ìrean na cìse cosnaidh a stèidheachadh mar phàirt den bhuidseat aice.
Airson nan Tòraidhean, rinn Murchadh Friseal càineadh air a' phlana gus an ìre aig am pàigh daoine àrd-ìre na cìse a chur suas le ìre na h-atmhorachd a-mhàin.
Fàgaidh sin gum pàigh cuid barrachd na phàigheadh iad ann an Sasainn.
Cumhachdan
Cha chuir càineadh Mhgr Fhriseil cus dragha air Rùnaire an Ionmhais, ge-tà.
Nas duilghe dha bha na chuala e bho na h-Uainich.
Rinn Pàdraig Harvie dubh chàineadh air an riaghaltas ag ràdh gum bu chòir dhaibh cumhachdan ùra na Pàrlamaid a chleachdadh gus cìsean a dhèanamh nas cothromaiche.
Tha na h-Uainich airson 's gun tèid cùisean a lùghdachadh air na daoine as bochda agus àrdachadh air an fheadhainn as beartaiche.
Gun ghluasad bho Mhgr MacAoidh, cha choltach idir gum bi Mgr Harvie agus a chàirdean deònach bhòtadh leis an riaghaltas anns a' Ghearran.
Thug na Làbaraich fios an-diugh nach cuireadh iadsan taic leis agus iad a' càineadh ghearraidhean do bhuidseat nan comhairlean.
Comasach
Tha sin a' fàgail nan Lib Deamach.
Is e an tuigse a tha agamsa gum b'fheàrr le Mgr MacAoidh aonta a ruighinn le Willie Rennie agus cuimhne aige na thachair ann an 2009 nuair a bhòt na h-Uainich an aghaidh an riaghaltais a' fàgail gun do thuit am buidseat.
Tha seo doirbh do na Lib Deamaich cuideachd agus iad a' dìon chomhairlichean air feadh na dùthcha.
Ach tha seo na cothrom dhaibh sealltainn gu bheil iad comasach rudan susbainteach a chur an gnìomh aig Holyrood.
Gu faiceallach, dh'ainmich e a' phrìs aige aig ceistean a' phrìomh mhinisteir na bu tràithe - £90m airson cholaisdean, £70 airson cloinn-sgoile, is dòcha, an dà chuid.
Mura faigh e lorg air an airgead dh'fhaodadh a' phrìs do Mhgr MacAoidh a bhith fada na b'àirde.


text:
- TIOTAL
- Bàgh a' Chaisteil ann an seusan an Sgadain
- EXTERNAL ID
- PC_PRISCUS_WCS6399
- ÀITE
- Loch Baghasdail
- SGÌRE
- Uibhist a Deas
- SIORRACHD/PARRAIST
- INBHIR NIS: Uibhist a Deas
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29632
- KEYWORDS
- Uibhist a Deas
ceilp
giomaich
iasgach
sgadan
lochan
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho na notaichean òraide sgrìobhte le Washington Wilson fhèin.
A thuilleadh air dèanamh na ceilp, sa bheil sean is òg is an-sàs, tha iasgach nan giomach ann, agus tha Loch Baghasdal glè thric na mheadhan othail agus aighear mar a bhios a' dòl còmhla ri seusan math an sgadain


text:
RUNRIG
Cearcal A' Chuain Lyrics
Stiùireadh cuairt troimh ar beatha
A' seòladh geòla dhorch
Air chall an grèim na mara
Tha a' ghaoth air ar cùl
Tha a' gheòl a' cumail roimhe
'S cha dèan uair no an cuan
Toinisg dhuinn no rian
A' mhuir tha i ciùin
Tha i fiadhaich tha i farsainn
Tha i à lainn tha i dìomhair
Tha i gamhlasach is domhainn
Ã' ach sin, tha sinn dall
'S chan eil againn ach beatha
Tog an seòl, tog an rà mh
Gus an fhaigh sinn astar ann
Ach tha mi 'n dùil, tha mi 'n dùil
Nuair a bhios a' ghrian dol fodha
Chì iad mi a' stiùireadh 'n iar
Null a dh'Uibhist air a' chearcall
Cearcall a' chuain
Gu brà th bidh i a' tionndadh
Leam gu machair geal an iar
Far an do thoisich an lÃ
check amazon for Cearcal A' Chuain mp3 download
these lyrics are submitted by musixmatch2
Songwriter(s): Rory Macdonald, Calum Macdonald
Record Label(s): 2000 Ridge Records
Official lyrics by


text:
Ciont dràibheir "neo-dhearbhte"
Cho-dhùin diùraidh nach robh dearbhadh ann air ciont fireannaich a bha a' cur teacsa 's e a' dràibheadh nuair a bhuail an càr aige ann an duine an Uibhist, ga mharbhadh.
Bhuail càr le Steafan Dòmhnallach aig a' chuibhle ann an Ivan Dòmhnallach, a bha 33, air an 9mh là den Ògmhìos 2013, faisg air Càirinis ann an Uibhist a Tuath.
Chaidh fhàgail air Steafan Dòmhnallach, 22, gun robh e a' cleachdadh fòn-làimhe aig a' chuibhle nuair a thachair an tubaist, agus gun robh fhios aige gun robh luchd-coise ri taobh an rathaid.
Bha Ivan Dòmhnallach, às a' Bhaile Shear, a' coiseachd dhachaigh à cèilidh tràth sa mhadainn nuair a chaidh a bhualadh leis a' chàr.
Thuirt Steafan Dòmhnallach gun do shaoil e gur ann am fiadh a bha e air bualadh, agus gun do stad e 's gun deach e air ais, far an d' fhuair e Ivan, a b' aithne dha, na laighe, 's gun do chuir e fòn gu 999.
Dh'innis e do na Poilis gun robh e den bheachd gur esan a bu choireach ris na thachair, ag ràdh gum bu chòir dha a bhith air Ivan fhaicinn na bu luaithe.
Rinn na Poilis sgrùdadh air a' fòn-làimhe aige, agus fhuair iad gun deach còmhradh teacsa a chumail, leis an teacsa mu dheireadh air a chur mu dhà mhionaid mus do chuir Steafan fòn gu 999.
Aig an Àrd-Chùirt ann an Dùn Èideann, cho-dhùin an diùraidh, le mòr-chuid, nach robh a chiont air a dhearbhadh, agus chaidh a shaoradh.


text:
- TIOTAL
- Beul Loch Eite, Earra Ghàidheal 's Bòid
- EXTERNAL ID
- QZP40_222_P001
- ÀITE
- Loch Eite
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Àird Chatain 's Mucàrna
- DEIT
- 1879
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31021
- KEYWORDS
- Loch Eite
Clann Uisneach
Uirsgeulan Ceilteach
Caisteal Dhùn Staifnis
Tha an dealbh seo de Loch Eite air còmhdach an leabhair 'Loch Etive and The Sons of Uisnach', a dh'fhoillsich MacMhaoilein & Co, 1879. Bha Clann Uisneach ann an uirsgeulan Ceilteach Ulaidh. B' e Naisi, Ardan agus Ainnle na h-ainmean a bh' orra agus bha iad aithnichte airson an gaisgeachd, am bòidhchead, an toileachas agus cho math 's a bha iad air sealg agus air eich a làimhseachadh.
Tha an leabhar a' cleachdadh an t-seann uirsgeul Cheilteach seo gus innseadh gu mionaideach mu na làraich airceòlach a tha timcheall air Loch Eite.
Cuideachd anns an dealbh tha Caisteal Dhùn Staifnis air an làimh chlì agus daingneach Clann Uisneach air an làimh dheis
Chaidh an dealbh a thoirt à 'Loch Etive and The Sons of Uisnach', a dh'fhoillsich MacMhaoilein & Co, 1879


text:
Làrach son ospadal ùr a' Ghearasdain
Tha Comhairle na Gàidhealtachd air làrach aig Blàr Mòr 'sa Ghearasdan a cheannachd airson ospadal ùr a thogail an àite a' Bhelford.
Bha Tesco air an làrach a cheannach bho chionn fhada, ach leis gu bheil iad air a bhith call cus airgid, b'fheudar dhaibh am fearran a chur air a' mhargaidh.
Thèid Comhairle na Gàidhealtachd air adhart le bhith a' ceannach ochd acair airson £2 millean not.
Bidh iad ag obair ann a co-bhann le NHS na Gàidhealtachd, HIE, Colaiste Taobh Siar na Gàidhealtachd UHI agus le Riaghaltas na h-Alba,
Taigheadas
Aon uair's gu bheil ionmhas ann airson an ospadal ùr a thogail, bheir NHS na Gàidhealtachd ospadal a' Bhelford dhan a' Chomhairle agus thèid taighean a dhèanamh ann a thèid a reic aig prìs reusanta.
Thuirt Cathraiche Leasachaidh 's Dealbhachaidh na Comhairle, Audrey Nic na Ceardaich gur e naidheachd sònraichte math a bha seo do sgìre Loch Abair.
"Tha e na eiseampleir mhath nuair a tha grunn bhuidhnean ag obair còmhla son a bhith soirbheachail.
Mìcheal Foxley
"Bheir e piseach air an sgìre, le ospadal ùr agus goireasan eile son Colaiste Thaobh Siar na Gàidhealtachd.
Mhol i fear a bha na Fhear Gairm air a' Chomhairle, Mìcheal Foxley ag ràdh gun do rinn esan mòran airson a' phroiseict a thoirt chun na h-ìre-sa.
Thuirt Mgr Foxley, a tha a-nis na bhall air Bòrd Slàinte na Gàidhealtachd, gun robh e math a bhith faicinn an seorsa cò-obrachadh seo, eadar sia buidhnean poblach a' toirt pròiseact coimhearsnachd gu buil.
"Tha mi misneachail gu bheil sinn dol a dh'fhaicinn ospadal ùr agus ionad saidheans ag èirigh mar Pheonix a-mach à làrach far an robh Tesco, aig aon àm a' dol a thogail bùth".


text:
- TIOTAL
- Drochaid thulgach Clach na h-Aire thar a' Chanal Chailleannaich
- EXTERNAL ID
- PC_HRS_STATIONS_001_309
- ÀITE
- Clach na h-Aire
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27027
- KEYWORDS
- Loidhne a' chinn a tuath
Rathad-iarainn na Gàidhealtachd
Anns an dealbh seo, chithear trèana a tha a' dol gu tuath, a' dol thairis air an drochaid thulgach aig Clach na h-Aire. Tha an trèana air a giùlan le loco Clas 37. Bha crìoch astair 5 mìle san uair an drochaid seo. Tha an dràibhear air impis maide-cead na loidhne a thoirt don neach-chomharran. Chithear ceann an neach-chomharran ri aghaidh na deilbhe


text:
A 'cruthachadh artaigilean a tha a' dol viral mar a 'phrìomhachas as motha airson gach neach a chuir air bhog blog. Leis an fhìrinn innse,feumaidh e gnìomhan cunbhalach a mheasadh, a tha daonnan eadar-cheangailte. Bho chruthachadh càileachdsusbaint a thaobh leasachadh na ro-innleachd mheadhanan sòisealta ceart, tha gach ceum riatanach - costo de dominio web ecuador. Ivan Konovalov,Bidh Manaidsear Soirbheachd Luchd-cleachdaidh aig Semalt Seirbheisean Didseatach a 'roinn comhairle feumail air mar a chuireas tu trafaig blog air adhart.
1. Cruthaich Susbaint Viral
Sgrìobh artaigilean inntinneach, inntinneach a tharraing aire leughadairean. Tiotal an artaigil agadan rud as cudromaiche nuair a tha thu a 'sgrìobhadh susbaint viral. Thig a-steach le tiotalan tarraingeach a nìgabh aire luchd-tadhail air an eadar-lìon. Ma tha an tiotal agad a 'tighinn a-steach, is ann as motha a bhios tu's dòcha gum faigh thu na h-amas as fheàrr air do phost. A thuilleadh air a bhith a 'cruthachadh thiotalan math, sgrìobhaidh artaigealan fada le fiosrachadh.Faigh a-steach fiosrachadh mun chuspair agad agus mìnich na puingean agad ann an dòigh inntinneach. DeasaichteBidh an dreuchd a 'toirt cothrom do luchd-tadhail a' bhlog an artaigil gu lèir a leughadh. Cuir a-steach dealbhan math a tha gad fhaicinnphost gus cuideachadh le luchd-leughaidh a 'tuigsinn an artaigil nas soilleire. Mar sin, bidh na leughadairean agadtadhal air a 'bhlog agad a-rithist gus an ath artaigil agad a leughadh.
2. Roinn an artaigil agad nas motha na aon uair
Ma tha thu airson trafaig a bhrosnachadh chun bhlog agad, feumaidh tu barrachd luchd-tadhail a tharraing. Bidh cuid de luchd-leughaidh a 'ruigsinnan eadar-lìon tron latha agus feadhainn eile tron oidhche. Meudaich trafaig don bhlog agad le bhith a 'co-roinnan artaigil grunn thursan rè latha no mìos. Na prìomh àrd-ùrlaran mheadhanan sòisealta a dh'fhaodas cuideachadhis urrainn dhut seo a choileanadh mar Facebook, Twitter, Pinterest, agus Google+. Thig còmhla ri buidhnean agus coimhearsnachdana tha co-cheangailte ris do ghnìomhachas agus a 'roinn do bhiadh..
3. Stàlaich an cuspair ceart
Tha mìltean de chuspairean anns a 'mhargaidh. Ach, cha bhi mòran dhiubh co-chòrdail riut fhèinblog. Tha seo a 'ciallachadh gum feum thu taghadh gu glic agus stàladh an tè cheart. Bu chòir deagh chuspair a bhith gu turfhreagarrach, a nì cinnteach gu bheil am blog agad ruigsinneach air innealan eadar-dhealaichte a 'gabhail a-steach desktopsagus taisbeanaidhean gluasadach. Bu chòir dhut cuideachd cuspair luirg luath a thaghadh. Nuair a tha an cuspair agad a 'luadhadh gu luath,bidh e a 'fàgail luchd-tadhail a' cumail timcheall do bhlog agus a 'leughadh barrachd dhreuchdan. A bharrachd air sin, tagh cuspair a thadealbhadh àlainn agus tarraingeach.
4. Cuir Share Button
Bidh am putan co-roinnte gad chuideachadh gus cumhachd àrd-ùrlaran nam meadhanan sòisealta a ghluasad gu ruige luchd-amhairc nas fharsainge.Tha luchd-leughaidh an-còmhnaidh deònach dreuchd inntinneach a roinn. Mar sin, cuir ris a 'phutan co-roinnte chun na h-obrachgus leigeil le do shusbaint a bhith beò. Tha seo a 'ciallachadh gum bi na leughadairean agad comasach air na puist bhlog agad a roinnan caraidean agus an luchd-leantainn. Mar thoradh air an roinneadh seo, gheibh am blog agad barrachd trafaig.
5. Beachdaich ann am Blogs Eile
Tha beachdan air tighinn gu bhith nan inneal cumhachdach, a chuidicheas tu ann a bhith a 'faighinn cùl-taic agus trafaic. Coimhead a-mach airsonblogan a tha gu math measail agus a 'toirt beachd air na cuspairean agus na fòraman aca. Thig beachdan ciallach an aire,agus is coltaiche, gheibh thu freagairtean a bheir dhut taic-ais. Stèidhichidh beachdan thu mar aeòlaiche agus a chuidicheas tu gus mòran trafaig a tharraing chun bhlog agad.
Tha eòlaiche Semalt, Ivan Konovalov, a 'dearbhadh gu bheil buileachadh cunbhalach de na ro-innleachdan gu h-àrd a' stiùireadhgus do thrafaig blog a mheudachadh. Chaidh a leithid de chleachdadh a ghluasad gu soirbheachail le ar luchd-dèiligidh agus chaidh a dhaingneachadha èifeachdas. Bho seo a-mach, faodaidh tu na molaidhean seo a chleachdadh a thuilleadh air seirbheisean proifeiseanta Semalt gus do bhlog a thoirt chun ath ìre.


text:
"Sabaid" ro Chaley Thistle
Tha cùisean a' coimhead nas cugallaiche do Chaley Thistle Inbhir Nis às dèidh dhaibh call 3-0 ri Hamilton Accies aig New Douglas Park Oidhche Mhàirt.
Tha sgioba Inbhir Nis a-nis trì puingean air dheireadh air Hamilton aig bonn a' Phrìomh Lìog.
Bha an cluicheadair-aghaidh Billy MacAoidh, a thill gu Caley Thistle air iasad bho Wigan, anns an sgioba ach cha tug sin dhaibh an togail a lùigeadh am manaidsear, Richie Foran.
Slaic
Thuirt Foran gun robh e duilich gabhail ri buil a' gheama agus thug e slaic air cluicheadairean.
Bha e ag ràdh: "Tha sinn a-nis a' sabaid airson fuireach anns a' Phìomh Lìog - faodaidh sinn dìochuimhneachadh mu dheidhinn crìochnachadh am measg nam prìomh sia sgiobannan.
"Chan eil cuid de na cluicheadairean deiseil airson an dùbhlain ge-tà, agus chunnaic sinn sin an-diugh".
Cuideachd, thuirt e gun robh cuid de na cluicheadairean "a' dol air falach" an aghaidh Hamilton.
Sabaid
Thuirt e: "tha sabaid romhainn a-nis"
Cluichidh Caley Thistle Dùn Dè an Inbhir Nis Disathairne.
Tha trì geamannan duilich aca às dèidh sin - Hearts an Dùn Èideann agus Rangers is Celtic aig an taigh.


text:
- TIOTAL
- Togalach an Stèisein aig Port a' Choltair,1932
- EXTERNAL ID
- PC_HRS_STATIONS_001_1066
- ÀITE
- Port a' Choltair
- SGÌRE
- Dornoch and Creich
- SIORRACHD/PARRAIST
- CATAIBH: Dòrnach
- DEIT
- 1932
- LINN
- 1930an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27750
- KEYWORDS
- stèiseanan rèile
Tha an dealbh camara seo a' sealltainn togalach an stèisein ann am Port a' Choltair ann an 1932.
Chaidh Stèisean Port a' Choltair, air leudachadh Drochaid a' Bhanna den Loidhne a Tuath, fhosgladh san Ògmhios 1864. Cha do mhair an togalach fada mar stèisean rèile agus dhùin e san Fhaoilleach 1869. Anns na bliadhnachan an dèidh sin b' e Taigh-òsta Port a' Choltair a bh' ann agus o chionn ghoirid dh'atharraich e ainm gu Taigh-òsta Drochaid Dhòrnaich.


text:
İzmir
'S e baile mòr, port agus sgìreachd bhaile (Turcais: büyükşehir belediyesi) air an àirde an iar Poblachd na Tuirce a th' ann an İzmir (IPA: izmiɾ, Greugais: Euύpvn). Tha İzmir suidhichte faisg air Urla, air costa na Mara Àigeanaiche, eadar Antalya agus Manisa san roinn (Turcais: ili) İzmir, ri taobh Camas İzmir (Turcais: İzmir Körfezi), aig 2m os cionn ìre na mara. Tha 2,847,691 duine a' fuireach ann.[1] 'S e an treas baile as motha na dùthcha a th' ann agus an dara bhaile na Mara Àigeanaiche cuideachd, an dèidh na h-Àithne cuideachd.
Susbaint
Eachdraidh[deasaich | deasaich an tùs]
Tha a h-uile coltas ann gun tàinig an t-ainm à Ti-smurna ann an seann assyrianais ach chan eil fios aig daoine sam bith na tha sin a' ciallachadh.[2] 'S ann pailt 's a tha fianais nan seann chultair a bh'anns an sgìre: cha tobhtaichean ann bho corr is 6,000 bliadhna ro Ìosa Crìosd. Thuit İzmir do dhImpireachd nan Otomanach ann an 1317.[3] Rinn teine droch sgrios air a' bhaile ann an 1772 agus chaidh e mhilleadh a-rithist ann an Crith-thalmhainn ann an 1778.[4] Chaochail 45,000 duine leis eadar 1812 agus 1816. Chèilidh Gustave Flaubert air a' bhaile ann an 1860 agus thuirt e "qu'il n'en avait jamais vu de si belle".[5] Eadar 1919 agus 1922 bha İzmir fo bhuaidh feachdan na h-Eadailt ach chaidh a thoirt a-steach do Phoblachd na Tuirce an dèidh Cogadh An Tuirc-An Eadailt. Chuireadh na Greugaich a-mach às a' bhaile agus an dùthaich.
Daoine Ainmeil[deasaich | deasaich an tùs]
Bailtean Co-cheagailte[deasaich | deasaich an tùs]
- Ancona
- Bǎlați
- Baku
- Bishkek
- Bremen
- Bukhara
- Cape Town
- Constanța
- Flamagusta
- Kardzhali
- La Habana
- Long Beach (Calafòrnia)
- Mostar
- Mumbai
- Odense
- Plzeň
- Shymkent
- Sousse
- Split
- Surabaya
- Tampa (Florida)
- Tel Aviv
- Tianjin
- Torino
- Türkmenabat
- Volgagrad
- Wuhan
- Xiamen
Iomraidhean[deasaich | deasaich an tùs]
- ↑ Cunntas-sluaigh na Stàite
- ↑ Ekrem Akurgal (1983). Old Smyrna's 1st Settlement Layer and the Artemis Sanctuary. Turkish Historical Society.
- ↑ Deniz Haber
- ↑ Nicholas Ambraseys, Earthquakes in the Mediterranean and the Middle East, CUP
- ↑ The Letters of Gustave Flaubert, 1830-1857, Harvard University Press, 1980
- ↑ Historias y Biografias


text:
"S e Loch Baghasdail Malaig a bha iad ag iarraidh"
Thuirt Cathraiche Stòras Uibhist, Aonghas MacIlleMhaoil, gu bheil e ao-coltach gun tèid iomairt a dhèanamh airson an t-seirbheis aiseig eadar Uibhist a Deas agus an t-Òban a ghlèidheadh, is gum bu chòir do dhaoine gach oidhirp a dhèanamh gus an soirbhich an t-seirbheis eadar Loch Baghasdail is Malaig.
Tha Riaghaltas na h-Alba a' moladh seirbheis gach là a stèidheachadh eadar Loch Baghasdail is Malaig bho Shamhradh 2016.
Mar phàirt den chrathadh air na seirbheisean, chailleadh Loch Baghasdail an ceangal a th' ann leis an Òban.
Nochd cuid de chroitearan is luchd-gnìomhachais gu sònraichte dragh mun bhuaidh a bheireadh sin orra.
Thuirt Mgr MacIlleMhaoil gun robh fios aig Stòras bho thùs nach gabhadh an ceangal ris an Òban a ghlèidheadh nam biodh seirbheis Mhalaig ga stèidheachadh, is gun gabh fuasgladh fhaighinn air na draghan a tha air nochdadh.
"An aon dòigh"
"Seo an aon dòigh a bha e a' dol a dh'obrachadh a thaobh an aiseig a th' ann, an Lord of the Isles", thuirt e.
"Tha i a' ruith eadar Loch Baghasdail is Malaig, sin a bha sinn ag iarraidh, is gum biodh i againn seachd là san t-seachdain, tha sin againn.
"Bha fhios againn nach robh an t-slighe eadar Loch Baghasdail agus an t-Òban gus a bhith ann", thuirt e.
Dh'innis e gum faod daoine siubhail air an aiseag eadar Loch Baghasdail is Malaig is dràibheadh às a sin chun an Òbain, is gum bi sin fhathast nas luaithe dhaibh na an t-seirbheis aiseig eadar Loch Baghasdail, Bàgh a' Chaisteil is an t-Òban.
Thuirt e cuideachd gum faodadh coimhead air uairean an aiseig eadar Èirisgeigh is Bàgh a' Chaisteil feuch an gabh an atharrachadh gus am freagair iad air daoine a tha a' tighinn às no a' falbh dhan Òban.
'S dòcha uaireigin anns na bliadhnaichean ri tighinn gun gabh coimhead ri Loch Baghasdail is an t-Òban a-rithist, thuirt e.
Cùmhnant
Tha e ag ràdh ge-tà, gur e an rud as cudromaiche a th' ann aig an ìre seo dèanamh cinnteach gun soirbhich leis an t-seirbheis eadar Loch Baghasdail is Malaig gus an tèid a dhearbhadh ann an cùmhnant nan aiseagan.
"Tha gnìomhachasan ann an Uibhist ag ràdh riumsa an-dràsta gur e seo an rud as fheàrr agus an rud as motha a thachair bho chionn 30 bliadhna airson Uibhist.
"Bu chòir dhuinn coimhead air sin agus gabhail ris agus gnothaichean a chur air dòigh ma dh'fheumas iad cur air dòigh a-rithist.
"Seo an rud a bha a dhìth air muinntir Uibhist. Bha sin anns a h-uile coinneamh a bh' againn, gun e Loch Baghasdail Malaig a bha iad ag iarraidh.
"Tha sin a-nise againn. Bu chòir dhuinn feum a dhèanamh dheth agus sealltainn gur e bhios ann tuilleadh", thuirt e.


text:
Mar as trice, chan eil e doirbh a bhith a 'togail dhrochaidean-taice agus faodaidh e a bhith na obair gu math furasta, nuair a thèid dèiligeadh ris an dòigh cheart. Agus tha e comasach dhut cuideachd cruthachadh backlinks bho làraich-lìn as ùghdarrasaiche, leis a 'PageRank as àirde a tha comasach. Tha mi a 'ciallachadh gu bheil thu an-asgaidh a bhith a' faireachdainn chan e dìreach aon PR7 air ais a-rithist ach cuideachd feadhainn nas luachmhoire aig an robh sgòran suas ri PR8 no eadhon puingean PR9. Agus gu h-ìosal tha mi a 'dol a shealltainn dhut àiteachan math le luach PageRank gu math àrd a dh' fhiach ceanglaichean a thogail le. Leigamaid sùil air liosta mo thaisbeanaidhean, a 'toirt a-steach cuid de na làraichean-lìn as fheàrr leotha, leithid About - buy fake schengen visa. mi. WordPress. org, Drupal. org, Apple. com, cho math ri Flickr. com.
Lean mo phlanaichean gnìomh ceum air cheum gus PR7 a bharrachd fhaighinn a-mach às an sin gus sealltainn air do làrach-lìn no do bhlog agad fhèin. Cumaibh leughadh, agus tlachd a ghabhail de leasachadh a ghabhas tomhas a dhèanamh ann an PageRank, ùghdarras fearainn, agus an raon iomlan de sheallaidhean ann an SEO air àrdachadh aig sgèile.
Mu dheidhinn. mi
Tha mi a 'moladh a' chiad fheuchainn agad a dhèanamh an sin agus an àite sam bith eile. Mun BhBC. tha mi na àrd-ùrlar glè shìmplidh air-loidhne air a dhealbh mar chlàradh cairt airson gnìomhachas malairt. Tha an t-seirbheis a 'leigeil le bhith a' tarraing gach rud a dh 'fheumas tu còmhla - an dà chuid làrach gnìomhachais, agus na cunntasan pearsanta agad air làraichean meadhanan sòisealta leithid Facebook, LinkedIn, Google Plus, agus làraich-lìn no duilleagan blog sam bith eile. Seo mar a gheibh thu dhà no dhà de na PR7 luachmhor sin a-mach air ais an sin. Dìreach falbh chun a 'phrìomh dhuilleag aig A airson clàradh. Aon uair 's gum bi gach nì agad an àite - dìreach rach gu duilleag "deasachadh" agus lean air adhart leis an earrann "eachdraidh". An ath rud, cuir a-steach ceangal a tha a 'comharrachadh do phrìomh làrach-lìn no do bhlog. Gus an gnìomh a chrìochnachadh, dìreach ceangail ri ceanglaichean tabaichean gus an àite agad fhèin a thoirt don àrainn agad - agus tha thu deiseil!
WordPress. org
'S e seirbheis aithnichte agus earbsach a tha ann a tha a' tairgsinn bathar-bog stòr fosgailte. Tha WordPress a 'dèiligeadh leis a' mhòr-chuid le frèamichean blogging agus CMS air-loidhne a thathar a 'meas airson cumhachd agus taic a thoirt do chairteal de na goireasan lìn air fad airson an dràsta. Seo mar a gheibh thu na ceanglaichean airidh air ais le luach PageRank a 'tighinn suas gu 9 puingean. A h-uile rud a dh 'fheumas tu, is e am modh clàraidh a lìonadh a-steach, agus lean air adhart leis an duilleag phròifil ùr agad - dìreach gus URL an làrach-lìn no am blog agad a lìonadh a-mach.
Drupal. org
A bhith cho sìmplidh ris an roghainn roimhe, faodaidh tu dìreach clàradh air Drupal. org - agus gheibh e àireamh riatanach de PR7 air ais. Gu dearbh, a h-uile dad le Drupal. feumaidh org a bhith rèidh agus fèin-mhìneachaidh, agus mar sin chan eil e coltach gu bheil thu a 'dèiligeadh ri cùisean sam bith an sin.
Flickr. com
Feuch ri bhith a 'togail cheanglaichean ris an t-seirbheis-aoigheachd measail seo. A thuilleadh air na feartan cumhachdach adhartach agus gu dearbh a tha rim faotainn air Flickr. com, tha an làrach-lìn seo a 'ceadachadh dealbhan a cho-roinn agus a roinn taobh a-staigh luchd-cleachdaidh ionadail agus coimhearsnachdan a tha an sàs ann. Gu math coltach anns an dà chùis a bh 'ann roimhe seo, tha a h-uile rud a dh' fheumas tu airson do phròifil phearsanta a chruthachadh agus a chur anns a 'chlàr-clàraidh. Aon uair 's gu bheil e air a dhèanamh, dìreach briog air a' bhàr agus tagh an roghainn cheart gus am fiosrachadh pròifil agad a dheasachadh. Na dì-chuimhnich an t-adhartas agad a shàbhaladh agus tlachd a ghabhail ann a bhith a 'coimhead air do làrach-lìn no do bhlog. Beannachd leat


text:
-Dràsta aimsir ann Sundsvall (Meadhan an t-Suain Oilthigh stèisean sìde)
.
Fhaisge aimsir ann Sundsvall – toirt (Dè tha na saighdean?)
gach uair a thìde: SMHI.se / YR.no
Regn- och blixtradar: Faic far a bheil e an t-uisge is dealanach anns a 'bhad (sök på Sundsvall), Realtidskarta
Tuairmse na h-Stations: My Oilthigh , deas creag fhaicinn vindstyrka, Teòthachd m.m. ann am fìor-àm.
Ri thighinn làithean ann Sundsvall:
Vädret Sundsvall
. Flerdygnsprognos Tuairmse na h-Eachdraidh sileadh mapa Snow doimhneachd
.
Direct ceanglaichean gu na h-aimsir de Sundsvall bho thùsan eile:
smhi.se – Swedish Sìde agus uisgeachaidh Institiùd
yr.no – Norwegian Sìde Institiùd agus an NRK
klart.se – A aimsir làrach le tobraichean bho, am measg feadhainn eile. Ruigsinneachd i Fionnlainn
.
Rabhaidhean sìde bho SMHI (Fire Cunnairt sìde gheibh an seo.)
- 26/9: Utah: rabhadh clas 1, mycket hårda vindby... Västlig vind med mycket hårda vindbyar, 21-24 m / s, möjligen stormbyar. Vinden avtar sakta under natten till torsdag.leugh barrachd
.
ÙR! -Aimsir airson Northern Lights thairis air an ath trì làithean (an tùs)
Faicibh duilleag ùr an-seo på Holmbygden.se med observationer och prognoser för norrsken från flera olika källor. Tha an duilleag seo a lorg fo air an aimsir ann an clàr-taice no Holmbygden.se/norrsken.
Tha an clàr-colbh a 'toirt tuairmse airson Northern Lights närsmsta làithean. “Kp-Clàr-ìnnse” gnìomhachd a 'sealltainn geomagnetic. Leugh tuilleadh air an duilleag ùr air a ' Northern Lights.
.
(An seo gheibh thu a 'bhileig duilleag de na h-aimsir thairis Thuilm DÙTHCHAIL)
.
.
Adhartach – Àiteachan airson ìosal àirde:
LLF Low Level Flight) Låghöjdsprognos, Area C (2a = Sundsvall)
2000ft= 600m, FL50 / 5000 ft= 1500m. V / t: 230/15+14=bho 230 °(EN)/15KN (7,7m / s), +14° C.
VFR-kartor (Visual Fligh Rules) – Nulägeskarta med moln- och sikt. Aktuell, 06, 12 UTC
Sgìrean le follaiseachd fo 5 on agus le neul mullach a-staigh còrr is 1000 troigh / 300m.
SMHI Låghöjdsprognos (java)
TAF och METAR (Terminal Area Forecast) – flygplatsprognoser, Eadar-theangachadh TAF / METAR


text:
Chan Eil a' Chùis a' Còrdadh Rium
Tuilleadh mar seo:
Chan Eil a' Chùis a'...
Dh'Fhalbh Mi Leis an Damh...
Hug óireann o 's na...
Dh'Èirich Mi Moch Latha na...
Fiosraichean - Neil Gillies
Luchd-clàraidh - Iain Latharna Caimbeul
Geàrr-chunntas - Tha an t-òran èibhinn seo ag innse mu fhear a thug damh beag gu fèill ann an Gèirinis, Uibhist a Deas, los gum faigheadh e dròbhair dha. Cha deach cùisean ro mhath, agus thachair e ri sreath de dhaoine a bha ag iarraidh air airgead a phàigheadh air ais, air iomadh adhbhar. Nam measg bha a' bhaineach, an greusaiche, fear na mine, fear na tì agus am bàillidh.
Fad a' Chlàir (h:m:s) - 00:02:25
Àm Clàraidh - 1951.04.03
Cànan - Gàidhlig
Seòrsa - Òran
Cruinneachadh - Urras Nàiseanta na h-Alba
Àireamh a' Chlàir - 63073
Àireamh an Teip Thùsail - CW1015b
Àireamh a' Chlàir Thùsail - CW1015b
Càileachd an Fhuaime - Math
Cruth Inneal a' Chlàir - Uèir
Àite Clàraidh:
Siorrachd - Siorrachd Inbhir Nis
Paraiste - Barraigh
Eilean - Barraigh
Baile/Àite - Bàgh a' Chaisteil
Notaichean a' Chlàir - See:
'Folksongs and Folklore of South Uist' (Margaret F. Shaw ed., 1955) p. 124
Ceangal Maireannach - http://www.tobarandualchais.co.uk/gd/fullrecord/63073/1
Tweet